Πως θα επιλέξετε το σωστό τραπεζάκι για το καθιστικό σας! – Blog – Polihome.gr\nCoffee tables, τραπεζάκια σαλονιού, βοηθητικά τραπεζάκια. Όπως και να τα ονομάσουμε αποτελούν επιλογή για το καθιστικό, καθώς είναι πολύ πρακτικά. Πως όμως θα επιλέξετε το σωστό για το χώρο σας; Δείτε παρακάτω Χ βασικά σημεία που θα σας βοηθήσουν να επιλέξτε το σωστό τραπεζάκι!\nΈνα σημαντικό στοιχείο που πρέπει να προσέξετε για να διαλέξετε το κατάλληλο coffee table είναι το σχήμα του. Αν ο καναπές σας είναι μακρύς, προμηθευτείτε ένα τραπεζάκι ορθογώνιο ή οβάλ. Εάν ο καναπές είναι μικρότερος, και πάλι μπορειτε να επιλέξετε ένα ορθογώνιο ή ένα οβάλ τραπέζι, ωστόσο προσέξτε να μην υπερφορτώσετε τον χώρο. Οι πολύ μοντέρνοι καναπέδες μπορούν να «σηκώσουν» πιο εύκολα ένα τετράγωνο ή ένα στρογγυλό coffee table. Τα στρογγυλά coffee tables είναι επίσης ιδιαίτερα χρήσιμα αν το καθιστικό σας έχει αιχμές και θέλετε να τις απαλύνετε.\nΣυνήθως, αν το τραπεζάκι είναι στο ίδιο ύψος ή λίγο ψηλότερο από τον καναπέ σας, δεν υπάρχει πρόβλημα. Αν θέλετε όμως ένα πολύ χαλαρωτικό περιβάλλον ή έχετε χαμηλό καναπέ, διαλέξτε ένα χαμηλό τραπεζάκι για να ταιριάζει. Αν ο καναπές σας είναι χαμηλός, αλλά θέλετε το τραπέζι σας να είναι πιο ψηλά, διαλέξτε ένα με μικρότερη διάμετρο για να εξισορροπήσετε τη σύνθεση.\nΜην διαλέξετε ξύλο που χρειάζεται σουβέρ αν δεν σας αρέσουν. Επίσης, μην διαλέξετε ένα γυάλινο coffee table αν έχετε στο σπίτι πιτσιρίκια που πηδούν δεξιά αριστερά! Επιλέξτε ένα υλικό που θα συμπληρώνει την υπάρχουσα επίπλωση, αλλά ταυτόχρονα θα ταιριάζει με τη ζωή σας και το στιλ σας.\n4. Η ποσότητα!\nΕάν ο χώρος και η διάταξη σας το επιτρέπει, σκεφτείτε την πρόταση για πολλά τραπεζάκια και όχι για 1 ενιαίο. Τα πολλά τραπεζάκια, όσο και να σας φαίνεται περίεργο, είναι η ιδανική λύση για ένα μικρό χώρο! Δίνουν ευελιξία και μπορείτε να τα μεταφέρεται εύκολα! Εάν αντίθετα ο χώρος είναι μεγάλος, δεν υπάρχει πρόβλημα! Αποτελούν μια ιδιαίτερη εκλεπτυσμένη και πρωτότυπη ιδέα.\nΣας άρεσαν τα τραπεζάκια σαλονιού στις φωτογραφίες; Βρείτε τα όλα, εδώ\nΠως θα επιλέξετε το σωστό τραπεζάκι για το καθιστικό σας!2019-10-032019-10-03https://blog.polihome.gr/wp-content/uploads/2016/09/logoblog.pngBlog - Polihome.grhttps://blog.polihome.gr/wp-content/uploads/2019/10/polihome-pos-tha-epileksete-to-sosto-trapezaki-saloniou.jpg200px200px\nΤο πιο must φθινοπωρινό αρωματικό για το σπίτι!Διακόσμηση, Εσωτερικός Χώρος


Αγιορείτικη Διακονία: Η μετάνοια οδηγεί στη αρετή\nΠώς μπορεί να υπάρχει άνοιξη στη ζωή του ανθρώπου; Άνοιξη πνευματική; Μόνιμη και σταθερή; Με πολλή χαρά; Με φως; Με ειρήνη; Με ουρανό; Αυτήν την άνοιξη στη ζωή του ανθρώπου τη φέρνει μια μεγάλη αρετή. Ένα μεγάλο, το πρώτο, σκαλοπάτι στην κλίμακα του αγιασμού. Τη φέρνει η μετάνοια.


Παρασκευή, 12 Φεβρουαρίου 2016 11:17\nΑπό τις εκδόσεις Διόπτρα κυκλοφορεί το βιβλίο Το Πέμπτο Ευαγγέλιο του Ίαν Κάλντγουελ σε μετάφραση του Βαγγέλη Γιαννίση.\nΈνα χαμένο ευαγγέλιο, ένα αμφισβητούμενο κειμήλιο και η τελευταία επιθυμία ενός Πάπα που αργοπεθαίνει, ενώνουν δύο αδέρφια –και οι δύο ιερείς στο Βατικανό–, για να λύσουν το μεγαλύτερο μυστήριο της Χριστιανοσύνης.Το 2004, καθώς η θητεία του Πάπα Ιωάννη Παύλου Β΄ οδεύει προς την ολοκλήρωσή της, μια μυστηριώδης έκθεση προετοιμάζεται στο Βατικανό. Μία βδομάδα πριν την έναρξή της, ο έφορος της έκθεσης βρίσκεται δολοφονημένος. Την ίδια νύχτα ένας διαρρήκτης εισβάλλει στο σπίτι του πατέρα Άλεξ Ανδρέου , ενός ελληνοκαθολικού ιερέα και συνεργάτη του εφόρου, που ζει στην πόλη του Βατικανού μαζί με τον πεντάχρονο γιο του. Όταν η παπική αστυνομία αποτυγχάνει να βρει τον ένοχο, ο πατήρ Άλεξ Ανδρέου ξεκινά τη δική του έρευνα. Για να βρει το δολοφόνο, πρέπει να ανακαλύψει το μυστικό του νεκρού εφόρου: αυτό το οποίο τα τέσσερα ευαγγέλια και το λιγότερο γνωστό πέμπτο ευαγγέλιο αποκαλύπτουν σχετικά με το πιο μυθικό κειμήλιο της Εκκλησίας. Αλλά, καθώς αρχίζει να κατανοεί την αλήθεια σχετικά με το θάνατο του φίλου του και τις συνέπειες για το μέλλον των δύο μεγαλύτερων Χριστιανικών Εκκλησιών, ο πατήρ Άλεξ θα βρεθεί αντιμέτωπος με έναν άγνωστο αντίπαλο, ο οποίος πρέπει να παίξει ένα παιχνίδι ζωής και θανάτου.\nΠληροφορίες έκδοσης: ISBN978-960-364-990-8, Τιμή με ΦΠΑ17.70 €, Σελίδες 592


Συναγερμός της Άσης Μπήλιου για τα ζώδια: Στιγμές απογοήτευσης και προβληματισμού - Ζώδια - Athens magazine\n«Καμπανάκι» της αστρολόγου\nΗ Άση Μπήλιου δεν έχει και τα καλύτερα νέα να μας μεταφέρει… από τα άστρα, βλέποντας προβληματισμούς αρκετούς και πάσης φύσεως για τα ζώδια.\nΣύμφωνα με τη γνωστή αστρολόγο, η Σελήνη εξακολουθεί την πορεία της στον Σκορπιό δίνοντας έμφαση στον κόσμο του συναισθήματος και με το τετράγωνο προς τον Κρόνο τις πρωινές ώρες μπορεί να νιώθουμε ιδιαίτερη πίεση, αγανάκτηση, αίσθημα αδικίας, με τον Κώστα Λεφάκη να βλέπει αρκετή τύχη.\nΈνα οικονομικό ζήτημα μπορεί να σας απασχολεί περισσότερο σήμερα, αλλά μπορεί με κάποιο τρόπο να επιλυθεί προς το συμφέρον σας. Όμως η λύση μπορεί να προϋποθέτει λίγη ταλαιπωρία γραφειοκρατίας. Αξίζει όμως να την υποστείτε αν υπάρχει η πιθανότητα κέρδους. Σήμερα ο Ερμής επιστρέφει ανάδρομος στο ζώδιο του Αιγόκερου και μέσα στον τομέα των επαγγελματικών σας μέχρι τις 3/2. Σαφώς μέσα σε αυτό το διάστημα δεν πρέπει να αφήσετε τίποτε στην τύχη στα επαγγελματικά και την πορεία της καριέρας σας. Αν νιώθετε μεγαλύτερη σύγχυση σε αυτή τη φάση, καλύτερα να μην πάρετε σημαντικές και δεσμευτικές αποφάσεις πριν τις 4/2 κι ακόμη καλύτερα όχι πριν τις 14/2 που ο Ερμής θα ξαναπεράσει στον φιλικό σας Υδροχόο. Η επικοινωνία και οι συνέργειες με συναδέλφους και συνεργάτες θα είναι σαφώς πιο δύσκολες κι απαιτητικές τις επόμενες ημέρες, γι’ αυτό προσοχή στις λεπτομέρειες.\nΗ Σελήνη εξακολουθεί την πορεία της στον Σκορπιό, κάνοντας ιδιαίτερα απαιτητική τη σημερινή μέρα σε ό,τι αφορά τις σχέσεις με τους άλλους. Επειδή είναι από τις μέρες που ο καθένας αντιλαμβάνεται με τελείως διαφορετικό τρόπο κάποια πράγματα, καλό είναι να σιγουρεύεστε πριν κάνετε κάτι ότι δεν θα ενοχλήσει με κάποιο τρόπο τους άλλους, ιδιαίτερα σε θέματα εργασίας και στις σχέσεις με συναδέλφους. Ο Ερμής επιστρέφει ανάδρομος στον Αιγόκερω, όπου και θα παραμείνει μέχρι τις 3/2 σε αυτή τη φάση. Για σας ο ανάδρομος Ερμής αφορά κυρίως ζητήματα επικοινωνίας, γι’ αυτό προσέξτε διότι ένα μικρό λάθος μπορεί να οδηγήσει σε κάτι πιο σοβαρό. Παρεξηγήσεις και παρανοήσεις είναι μέσα στο πρόγραμμα, αλλά με λίγη προσοχή και υπομονή κι αυτό θα περάσει. Αν έχετε πλάνα για κάποιο ταξίδι, σιγουρευτείτε πριν ξεκινήσετε ότι όλα είναι σωστά οργανωμένα.\nΟι υποχρεώσεις και όσα έχετε να κάνετε μπορεί να σας φαίνονται βουνό σήμερα, πιθανώς όμως είναι και η διάθεσή σας που μπορεί να τα κάνει να φαίνονται χειρότερα απ’ όσο είναι στην πραγματικότητα. Προσπαθήστε να είστε λίγο πιο ψύχραιμοι και μην δραματοποιείτε τις καταστάσεις, διότι αυτό επηρεάζει ακόμη περισσότερο την ψυχολογία σας. Από σήμερα ο κυβερνήτης σας Ερμής επιστρέφει στον Αιγόκερω, βέβαια σε ανάδρομη πορεία, μέχρι την τελική του έξοδο από αυτή τη φάση στις 3/2. Στο διάστημα αυτό προσέξτε περισσότερο σε θέματα οικονομικών, στις δοσοληψίες σας, στους κωδικούς, στα δεδομένα σας. Μην παίρνετε σημαντικές αποφάσεις και αποφύγετε έξοδα, αλλά και επενδύσεις. Την περίοδο αυτή μπορεί να υπάρχει και κάποια επαφή με έναν πρώην.\nΣήμερα υπάρχει μεγαλύτερη ένταση στην ατμόσφαιρα, είτε στις προσωπικές είτε στις επαγγελματικές σας σχέσεις. Με κάποιο τρόπο είστε πιο συναισθηματικοί και μπορεί κάποια πράγματα να σας ενοχλούν και να μη μπορείτε να κρατήσετε τον θυμό ή την αγανάκτησή σας. Και η αλήθεια είναι ότι ίσως δεν πρέπει κιόλας αν νιώθετε αδικημένοι ή παραγκωνισμένοι. Από σήμερα επιστρέφει ο Ερμής στον Αιγόκερω, ακόμη όμως ανάδρομος μέχρι τις 3/2. Αυτό σημαίνει ότι μπορεί να υπάρχουν περισσότερες αφορμές για ασυμφωνίες και εντάσεις στις σχέσεις σας. Κάποια θαμμένα αρνητικά συναισθήματα μπορεί να σας κατακλύσουν και να μη μπορείτε παρά να τα εκδηλώσετε. Καθώς οι ανάδρομες πορείες των πλανητών κυβερνούν το παρελθόν, είναι πιθανό να προκύψει μια συνάντηση ή κάποιο μήνυμα από μια παλιότερη σχέση ή να επανακάμψει μια παλιότερη επαγγελματική πρόταση.\nΘέματα που αφορούν τις σχέσεις σας, κυρίως σε επίπεδο οικογενειακό ή με τους συγκατοίκους σας, μπορεί να σας απασχολούν σήμερα περισσότερο. Ενδεχομένως νιώθετε ότι δεν σας στηρίζει κάποιο άτομο από το περιβάλλον σας και αυτό να σας δημιουργεί περίεργα συναισθήματα. Από σήμερα ο Ερμής προχωρά ανάδρομος στον Αιγόκερω μέχρι την τελική του έξοδο από αυτή τη φάση στις 3/2. Μέσα στον τομέα της καθημερινότητας, της υγείας και φυσικής κατάστασης, αλλά και της δουλειάς, το επόμενο απαιτητικό διάστημα θα πρέπει να είστε προσεκτικοί σε θέματα σχέσεων με τους συνεργάτες σας, αλλά και στα θέματα επικοινωνίας της ίδιας της δουλειάς σας, καθώς θα είναι εύκολο να προκληθούν παρεξηγήσεις ή χαλασμένο τηλέφωνο. Προσπαθήστε να είστε όσο πιο οργανωμένοι γίνεται και διπλοτσεκάρετε τα πάντα.\nΚάποιους προβληματισμούς σε σχέση με τη δουλειά ή τις μετακινήσεις σας, πιθανώς και λόγω των συνθηκών, μπορεί να αντιμετωπίσετε σήμερα τις πρωινές ώρες και πρέπει να είστε αρκετά προσεκτικοί στον τρόπο που θα τους διαχειριστείτε, ειδικά με άτομα από το περιβάλλον εργασίας. Σήμερα ο κυβερνήτης σας Ερμής προχωρά ανάδρομος στον Αιγόκερω μέχρι την τελική του έξοδο από αυτή τη φάση στις 3/2. Στο διάστημα αυτό προσέξτε περισσότερο την επικοινωνία στις ερωτικές σας σχέσεις ή αν είστε γονείς με τα παιδιά σας. Πιθανώς να χρειαστεί να επιλύσετε κάποια προβλήματα δικά τους. Αν είστε μπερδεμένοι σε σχέση με μια ερωτική ιστορία, είναι πιθανόν μέχρι τις 3/2 να μην μπορείτε να έχετε μια ξεκάθαρη απάντηση. Αν θέλετε να ξεκινήσετε κάτι καινούριο, καλύτερα να το αφήσετε μετά τις 4/2 για να έχετε θετικότερα αποτελέσματα.\nΘέματα οικονομικών μπορεί να σας απασχολήσουν σήμερα και ίσως εκνευριστείτε με κάποιους λογαριασμούς. Μπορεί από την άλλη να είναι κάποια πρακτικά ζητήματα που αφορούν στη δουλειά ή το σπίτι που χρειάζεται να βρείτε λύσεις κι αυτό να σας πιέζει ψυχολογικά. Μια μικρή ενόχληση είναι πιο πιθανή τις πρωινές ώρες. Από σήμερα ο Ερμής προχωρά ανάδρομος στον Αιγόκερω μέχρι την τελική του έξοδο από αυτή τη φάση στις 3/2. Αυτό είναι και το πιο απαιτητικό διάστημα για την επικοινωνία, ενώ μπορεί να προκύψουν εντάσεις με άτομα από το οικογενειακό ή επαγγελματικό σας περιβάλλον. Μπορεί τα προβλήματα να είναι παλιότερα, αλλά να μην τα είχατε επιλύσει όταν έπρεπε και να ξαναέρχονται στο προσκήνιο. Σε κάθε περίπτωση, προσέξτε τις λεπτομέρειες, την επικοινωνία και τις μετακινήσεις σας.\nΗ μέρα ξεκινά με κάποια συναισθήματα απογοήτευσης ίσως ή με κάποιους προβληματισμούς και μπορεί να ψάχνετε να βρείτε τι ή και ποιος φταίει που νιώθετε έτσι. Το πιθανότερο βέβαια είναι ότι δεν θα βρείτε άκρη, οπότε μην αυτομαστιγώνεστε και κάνετε τα πράγματα χειρότερα. Ίσως κάποια προβλήματα χρειάζονται περισσότερο χρόνο για να επιλυθούν, γι’ αυτό να είστε όσο πιο υπομονετικοί γίνεται. Αυτό συμβουλεύει και ο ανάδρομος Ερμής, που από σήμερα προχωρά στον Αιγόκερω μέσα στον τομέα επικοινωνίας και μετακινήσεων. Σε αυτή τη φάση της ανάδρομης πορείας του θα μείνει μέχρι τις 3/2 κι αυτό είναι το πιο απαιτητικό διάστημα που πρέπει να είστε όσο πιο διπλωμάτες γίνεται (μολονότι δεν φημίζεστε γι’ αυτό). Ακόμη κι αν έχετε δίκιο, η λάθος διαχείριση μιας συζήτησης μπορεί να στοιχίσει περισσότερο. Κάποιοι μπορεί να έρθετε σε επαφή με φίλους από τα παλιά ή παλιότερους συνεργάτες.\nΗ μέρα ξεκινά με πιο εσωστρεφή διάθεση και ίσως δεν θέλετε να μοιραστείτε τις σκέψεις και τις απόψεις σας με κανένα. Μπορεί γενικότερα να θέλετε να αποφύγετε τις πολλές επαφές με κόσμο και να ασχοληθείτε με τα δικά σας προσωπικά ζητήματα που σας απασχολούν. Πιθανώς δε το πρωί να υπάρχει κάποιο πρόβλημα είτε στην επικοινωνία είτε ακόμη και στις μετακινήσεις σας. Σήμερα ο Ερμής επιστρέφει ανάδρομος στον Αιγόκερω μέχρι την τελική του έξοδο στις 3/2 από αυτή τη φάση. Μέσα στον τομέα των οικονομικών ο Ερμής μπορεί να φέρει παλιούς και ξεχασμένους λογαριασμούς και οφειλές ή ακόμη και απρόοπτα έξοδα που δεν τα είχατε υπολογίσει. Το μόνο θετικό θα ήταν να πάρετε χρήματα που σας οφείλονταν από το παρελθόν μέχρι τις 3/2.\nΗ μέρα ξεκινά με μεγαλύτερη πίεση αναφορικά με θέματα που αφορούν τις σχέσεις με συνεργάτες και τους επαγγελματικούς σας στόχους και πιθανώς να χρειαστεί να αντιμετωπίσετε κάποια προβλήματα. Από σήμερα επιστρέφει ανάδρομος ο Ερμής στο ζώδιο σας και μέχρι τις 3/2 που θα βγει από τη φάση αυτή θα πρέπει να είστε πιο προσεκτικοί σε επικοινωνία και μετακινήσεις. Σε αυτό το διάστημα καλό είναι να σκεφτείτε κάποια πράγματα που αφορούν τους προσωπικούς σας στόχους, αλλά να μην καταλήξετε σε σημαντικές αποφάσεις και δεσμεύσεις. Με κάποιο τρόπο μπορεί να προκύψουν και επαφές με άτομα από το παρελθόν, φίλους ή συνεργάτες, ακόμη όμως και κάποιον-α πρώην που ζητά μια δεύτερη ευκαιρία.\nΣήμερα, τις πρωινές ώρες, μπορεί κάποιοι να απευθύνονται σε σας στον χώρο της δουλειάς σας προκειμένου να τους βρείτε λύσεις ή να τους βοηθήσετε. Όμως μην υπερεκτιμάτε τις δυνάμεις σας, όσο κι αν είναι κολακευτικό να σας θεωρούν «σωτήρα» τους. Επίσης, μην υπερβαίνετε τα όρια, καθώς το τετράγωνο της Σελήνης με τον Κρόνο μπορεί να λειτουργήσει εις βάρος σας. Από σήμερα ο ανάδρομος Ερμής σταματά να βρίσκεται στο ζώδιο σας και οπισθοχωρεί σε αυτό του Αιγόκερου μέχρι τις 3/2 που θα βγει από αυτή τη φάση. Πιθανώς αυτές τις μέρες να «ξύνει» κάποιες πληγές του παρελθόντος ή να προκύπτουν ξανά στο προσκήνιο παλιά άλυτα ζητήματα, προκειμένου να τα αντιμετωπίσετε πρακτικά αυτή τη φορά. Στο διάστημα αυτό προσέξτε περισσότερο και θέματα φυσικής κατάστασης και υγείας.\nΚάποια προβλήματα στην επικοινωνία ή τις μετακινήσεις σας είναι πιθανόν να αντιμετωπίσετε τις πρωινές ώρες με το τετράγωνο της Σελήνης προς τον Κρόνο. Από την άλλη, ίσως δεν συμφωνείτε με κάποια άτομα από το περιβάλλον της δουλειάς ή και κάποια φιλικά σας πρόσωπα. Ο Ερμής οπισθοχωρεί στον Αιγόκερω ανάδρομος μέχρι την τελική του φάση στις 3/2. Σε αυτό το απαιτητικό διάστημα προστατέψτε τα πολύτιμα δεδομένα σας σε όλα τα ηλεκτρονικά μέσα, κάντε πιο ισχυρούς τους κωδικούς πρόσβασης σε τράπεζες ή και στα μέσα κοινωνικής δικτύωσης και προσέχετε σε τι συμφωνείτε. Από την άλλη, μπορεί να κάνετε διαπιστώσεις σε αυτό το διάστημα για κάποια άτομα που είτε συνεργάζεστε είτε έχετε φιλικές σχέσεις μαζί τους. Κρατήστε τις σημειώσεις σας, αλλά μην πάρετε καθοριστικές αποφάσεις τόσο για σχέσεις όσο και για τους στόχους σας.


Δεν με βλέπω όπως εσύ, δεν σε βλέπω όπως εσύ\nPosted by Lili March 30, 2009\nΝαι, τελικα δεν εχει νόημα να φτιάξω αλλο.\nΟπότε τωρα θα δοκιμάσω κάτι άλλο.\nΜερικά πόστ θα τα βάζω στο άλλο. 'Οσοι είστε followers ή παλιοί φίλοι, στελτε μου εδω τα μαιλ σας ή/και τα μπλογκ σας. Δεν θα τα δημοσιοποιήσω. Θα προσπαθήσω να ενεργοποιήσω το κουμπακι που λεω εγω ποιοι μπορουν να μπαίνουν.\nΧτες Κυριακή, κατα τις μία ΤΗΝ ΝΥΧΤΑ χτυπά το κινητό μου με Sms, ξυπνώντας με.\nΕΛΑ ΔΕΥΤΕΡΑ ΚΑΙ ΤΕΤΑΡΤΗ ΓΙΑ ΔΟΥΛΕΙΑ\nΔεν ξέρω εσεις, αλλά εγω, όταν με παίρνουν νυχτιάτικα και με αναστατώνουν και μου λένε κάτι επιτακτικά χωρις ένα "σε παρακαλώ", μου βγαίνει άρνηση.\nΕιδικα όταν εχεις κάνει συμφωνία για Τριτη και Τεταρτη και ξέρουν ότι έχεις παιδί,\nκαι ειδικα όταν για να βολέψεις καταστασεις, πήγες άσχετες μέρες, (μάλιστα ενα βράδυ ειδοποιήθηκα στις 7 να είμαι εκεί 8, και γενικώς δεν έχω δουλεψει 2 μέρες κανονικά εδώ και ένα μήνα.)\nΔεχτηκα λόγω του πενθους και της ανοργανωσιάς που επικρατούσε, αλλά δεν υπήρχε περίπτωση να ξαναστειλω ετσι το παιδί στους γονείς μου. Και αυτό του το είχα ξεκαθαρίσει την προηγούμενη εβδομάδα, ότι δηλαδή εχω πλέον πρόβλημα και μόνο σε έκτακτη ανάγκη θα μπορούσα να το ξανακάνω.\nΧτες λοιπον, για πρώτη φορά, αρνήθηκα. ΔΕΝ ΜΠΟΡΩ.\nΤο επόμενο μύνημα ήταν ΕΛΑ ΜΟΝΟ ΤΕΤΑΡΤΗ ΤΟΤΕ\nΦυσικά, πήρα τηλέφωνο.\nΝα ξέρω γιατί μου κόβεται η μία μου μέρα. Ποια ήταν η "έκτακτη ανάγκη" της αλλαγής πάλι.\nΗ απάντηση ήταν "Γιατί έτσι θέλω".\n"Εχω πρόβλημα, δεν μπορώ να συννενοηθώ μαζί σου, μου δημιουργείς πρόβλημα".\nΚαι μου το'κλεισε.\nΕμεινα να κοιταω το ακουστικό και να μην πιστευω στ'αυτιά μου.\nΚαι τον τρόπο.\nΠήρα τηλεφωνο να μιλήσω με την αφεντικινα.\nΕκείνη είναι υπέύθυνη, δνε ήθελα να την ενοχλήσω στο πένθος της, αλλά εδώ υπήρχε κατάσταση και μόνο εκείνη μπορεί να θέσει τα όρια της δουλειάς του καθενός.\nΤο θεμα ειναι οτι δεν ειναι σχεδον ποτέ εκεί.\nΚαι έτσι και σήμερα, δεν ήταν.\nΔεν θέλω να φύγω,\nτην συγκεκριμένη δουλειά τη γουστάρω, ειμαι καλή.\nΟ κόσμος περνάει καλά και θυμάμαι το ποια είμαι. Μου δίνει αυτοπεποίθηση.\nΔεν μπορώ όμως να στήσω και κώλο. Χάνεται όλη η ουσία.\nΤι να κάνεις όταν καποιος ξεπερνάει τα όρια του εαυτού του ουσιαστικα;\nΚαταλαβαίνω, οτι μες το μυαλό του μας βλέπει σαν υλικό, σαν υπαλλήλους που τους χώνει όπου τον βολέυει. 'Οτι εκείνον δεν τον ενδιαφέρει τι πρόβλημα έχω.\nΟμως για 2 βραδια την εβδομάδα και 30 ευρώ τη βραδιά, κανεις δεν ειναι για πούλημα.\nΚι αν ήταν, ντροπή του που το εκμεταλλεύεται.\nΕνημερώθηκα σήμερα (Τετάρτη) από μια σερβιτόρα οτι με εβγαλε τελικά εκτός προγραμματος.\nΚαι δεν με ενημερωσε.(Αλλοίμονο, αυτό θα προυπόθετε σεβασμό, τον οποίο εγώ μάλλον στα μάτια του δεν αξίζω καν να τον προσποιηθεί).\nΘέλω να μιλήσω με την αφεντικίνα γιατί -ίσως λανθασμένα- πίστευω οτι μόνο εκείνη μπορει να με απολύσει και αν ισχύει, θέλω να ακούσω τον λόγο.\nΚαι αν ο λόγος είναι οτι δεν έκανα τούμπες, so be it.\nΗ σκέψη μολυ χάθηκε στα αφεντικα που εχω γνωρίσει ως τώρα.\nΤο πώς αντιλαμβανεσαι εσυ τον εαυτό σου και πως αναγκάζεσαι να τον δεις μεσα από τα μάτια του αφεντικού σου. Και ποδεχομενος καποια πράγματα, από ανάγκη, τελικά γίνεσαι αυτό που βλέπει, σου θετει αυτός τα όρια του εαυτού σου, ουσιαστικά.\nΓίνεσαι μονάδα, πιονι που μετακινείται στην σκακιέρα του.\nΔεν ειναι προσωπικό, έτσι το βλέπει, και αν τον εοχλήσεις, σαν πιονι που είσαι, εύκολα σε αντικαταστά.\nΣτις δουλειές μου ήμουν πάντα εργατική, φιλότιμη, και δεν άλλαζε η εργασία μου έιτε ήταν εκεί το αφεντικό, είτε όχι. Δεν λύγισα ποτέ σε εκφοβισμό. Πιο πολύ φοβόμουν το δικό μου βλέμμα στον καθρεφτη αν δεχομουν μαλακίες, αλλα ακόμα πιο πολύ μήπως τελικα, δεν με ενοχλούσε τόσο πολύ και υιοθετούσα αυτή την εικόνα του εαυτού μου.\nΔεν θέλω να ειμαι αφεντικό, αλλα δεν θέλω να ειμαι και χαλάκι.\nΣκεφτόμουν τα αφεντικά που είχα, και η σκέψη μου πήγε στους διάφορους τύπους που γνώρισα στην καριέρα μου.\nΘυμήθηκα και τον πρωην κολλητό μου, πόσο την έιχε ψωνίσει όταν ειχε γίνει αφεντικό, πως φάνηκε η αλλαγή του, ασχετα αν δεν το παραδέχτηκε ποτέ. For the record, καμια φορά μου λείπει , αλλά μετα θυμαμαι ολα τα ψεμματα, τον φόβο στα ματια του μια μέρα που πάνω στα νεύρα μου ότνα ανακάλυψα τις ψευτιές του, του είπα οτι θα τον "εδινα" ούτε θυμαμαι σε ποιον (στον πατερα ή στη γυναίκα του). Πόσο πληγώθηκα όταν είδα οτι με είδε σαν ξένη, οτι δεν είδε οτι ουσιαστικά υπέφερα. Δε βαριεσαι, μερικοί άνθρωποι σε διώχνουν όταν δεν μπορούν πια να σου πουλήσουν την εικόνα του ποιοι θα ήθελαν να είναι.\nΟ πρώην κολλητός μου λοιπον ήταν αφεντικό σε εταιρεία και πέρα απο μένα δεν ειχε άλλους φίλους, για χρόνια. Ξέκινησε να κάνει παρεα με τη γραμματεα, τη λογιστρια, τους επόπτες... και ξαφνικά το σπίτι του ειχε γεμίσει με "τα παιδιά της εταιρείας". Μόνο.\nΠαντρευτηκε και τη γραμματεα μετά από κανα χρόνο, και ξαφνικά όλοι στην εταιρεία ήξεραν τι, ποιος, πότε, πώς. Τα όρια ήταν δυσδιάκριτα.\nΤου έλεγα οτι κανένας υφιστάμενός του δεν θα τον δει ποτέ φίλο.\nΕίναι όπως τα ανεκδοτα του αφεντικού. 'Ολοι γελάνε, κι ας μην είναι αστείο.\nΌτι ίσως καποιοι στο μέλλον αποδείξουν την φιλία τους-αν τους την εμπνεύσει- αλλά δύσκολα θα δει ο άλλος πέρα από το ψωμάκι του και οτι οπου υπάρχει άνιση σχεση, δεν υπάρχει αληθινή φιλία. 'Ηθελε ν αειναι και αφεντικό και bon viveur. Του έλεγα οτι ο Κωσταντάρας έπαιζε ρόλο στις ταινίες, δεν γίνεται να είσαι και αφεντικό, και κολλητός, εκτός αν το κολλητηλίκι προυπήρξε της δουλειάς. Δεν γίνεται να προσπαθείς να μοιάσεις σε μια εικόνα πλασματική. Τι θα γίνει οταν δεν θα σου βγει;\nΘα νιώσεις προδομένος; Θα την πληρώσουν οι υπάλληλοι; Εσύ;\n'Οσο και να συμπαθεις καποιον που τρώει και εξαρταται από σενα, οφείλεις να κρατας αποστασεις σεβασμου. Να τον ρωτας αν μπορει να ερθει τάδε μερα. Να του πεις οτι υπάρχει πρόβλημα και θα ήθελες τη βοηθειά του. Δεν θα σου πει όχι. Κι αν σου πει, μπορεις να επιμείνεις, πάντα με ωραίο τρόπο.\nΌμως οι απαιτήσεις πάνε χέρι χέρι με τις απόλαβες. Δεν απαιτείς από καποιον που δουλευει σχεδον για τη πλάκα του, ή για μισθό της πλάκας, να σκύβει όταν μπαινεις και να ειναι απίκο στον προσωπικό του χρόνο.\nΕκεί, κάτι δεν πάει καλά.\nΣτο κεφάλι σου.\nΠήρα την αφεντικίνα και αφού της ζήτησα συγγνώμη που την ενοχλώ με βλακείες, της ζήτησα να μου διευκρινιστεί το αν τελικά δουλευω ακόμα στο μαγαζί, αφού κανείς δεν έκανε τον κόπο να με ενημερώσει, και αν απολύθηκα, να μάθω τον λόγο.\nΔεν ειναι κατι παράλογο.\nΜου ειπε να πάρω τον υπεύθυνο και αυτό γιατί δεν ήταν ενημερωμένη, και κει κατάλαβα οτι απολύθηκα.\nΤης είπα οτι δεν μπορω να τον παρω απο τη στιγμή που μου το έκλεισε.\nΤελικά προς το βραδακι, με πήρε εκέινος και μου το επιβεβαίωσε. Δεν ξέρω τι ειπαν μεταξύ τους, δεν ξέρω πώς φτασαμε στο να απολυθω, αν και εμαθα οτι τελικα το έχουν σύστημα οταν κάνεις κάτι που δεν τους αρεσει, να σου κόβουν μέρες. 'Ισως να μην είχα απολυθει πριν τηλεφωνήσω, ίσως ναι. 'Ισως να αποφάσιζα να φύγω. Δεν ξέρω, ειλικρινά.\nΣκεπτόμενη ομως το πόσο πολύ στεναχωρεθηκα ( το εχω σαν δευτερο σπιτι μου το μαγαζι και τον υπευθυνο τον συμπαθούσα πολύ) αναρωτιέμαι αν τελικα θα αξιζε το κόπο να ειχα μείνει κανοντας μόκο (το οτι πήρα τηλέφωνο, από μεριά μου ήταν ό,τι πιο λογικό και αξιοπρεπες αφού δεν ξέρουμε ποιος λαλεί ποιος χορεύει αλλά από τη μεριά τους, μέγα αμαρτία αφού αυτός λαλεί κι εγώ χορεύω :p)\nή αν άξιζε ολο αυτον τον πονοκέφαλο που εχω 2 μέρες τώρα.\nΚλεισαμε το τηλέφωνο πολύ ευγενικά, χωρις να μου εχει δωθεί εξήγηση ουσιαστικά.\nΔεν χρειαζόταν, εδώ που τα λέμε. Ρώτησα, για να δω τι θα πει, τι θα κάνει αλλα δεν το τραβηξα πολύ. Εδώ που φτάσαμε...\nΤαπείνωση προσβολές και δουλειά /διασκέδαση/ αίσθηση εαυτού με τον κόσμο;\nΑξιοπρέπεια εγωισμός και σπιτι/ μούχλα;\nΚαι οι δύο επιλογές σκατά.\nΕφαγα τα μούτρα και τα λόγια μου.\nΤο βράδυ της Τρίτης....


Τα κύματα χαϊδεύουν την κορμάρα της Ράλλη\n26-04-2018 | 14:34μμ\n❱❱ «Εις τον αφρόν της θάλασσας η Ράλλη μας κοιμάται, παρακαλώ σας κύματα, μη μας τήνε ξυπνάτε» ή… πιο έξω να την πάτε, τουλάχιστον να φαίνεται ολόκληρη! Η παρουσιάστρια ανέβασε μία φωτογραφία της στο Ιnstagram, στην οποία είναι ξαπλωμένη στην παραλία, με ολόσωμο κόκκινο μαγιό.\nΤο απαλό κύμα σκάει πάνω στο κορμί της και το κεφάλι της είναι γυρισμένο έτσι ώστε να μη φαίνεται! Παρ’ όλα αυτά οι διαδικτυακοί της φίλοι εκτίμησαν με το παραπάνω την καλλιτεχνική άποψη της εικόνας, χωρίς να τους νοιάζει αυτή η… λεπτομέρεια! Απειρα likes και εκατοντάδες κολακευτικά σχόλια γέμισαν τον λογαριασμό και την όμορφη Νικολέττα, υπερήφανη για το σοφό γνωμικό που έγραψε δίπλα στη φωτογραφία: «Παίρνει πολύ χρόνο να ωριμάσεις νέα»!


Ταξίδεψαν στο διάστημα και ξέφυγαν απ’τα γήινα τα κρασιά του Château Petrus | Winetrails\nΤαξίδεψαν στο διάστημα και ξέφυγαν απ’τα γήινα τα κρασιά του Château Petrus\nΔεκατέσσερις μήνες παρέμειναν τα κρασιά του Château Petrus σε τροχιά γύρω από τη γη, σε μηδενική βαρύτητα, στον Διεθνή Διαστημικό Σταθμό με τα πρώτα δείγματα να δοκιμάζονται στο Bordeaux στο πλαίσιο ενός νέου ερευνητικού προγράμματος.\nΦωτογραφία από Andrew Phillips https://creativecommons.org/licenses/by/2.0/\nΔώδεκα φιάλες του Petrus 2000 επέστρεψαν με ασφάλεια από την περιπέτειά τους με το φορτηγό πλοίο SpaceX ‘’Dragon’’ τον Ιανουάριο, πριν ‘’πετάξουν ‘’στο Bordeaux για ανάλυση.\nΤο ταξίδι αυτό ήταν μέρος ενός ερευνητικού προγράμματος με επικεφαλής την start-up Space Cargo Unlimited και με την ανάμειξη του Ινστιτούτου οίνου του Πανεπιστημίου του Bordeaux, δηλαδή το ISVV.\nΗ ταυτότητα των φιαλών ήταν μυστική, αλλά το Space Cargo Unlimited αποκάλυψε πριν από λίγες μέρες ότι επέλεξε το Petrus 2000 για την αποστολή.\nΜια αρχική δοκιμή που διοργανώθηκε από το ISVV τον Μάρτιο έδωσε σε 12 δοκιμαστές 30 ml δείγμα από καθένα από τα δύο κρασιά, εκείνα δηλαδή που πήγαν στο διάστημα και εκείνα που παρέμειναν στη γη.\nΤο ‘’χερσαίο΄΄ κρασί ήταν ακριβώς όπως αναμενόταν, είπε ο ανταποκριτής του Decanter στο Bordeaux, Jane Anson, που παραβρέθηκε στην δοκιμή και κατέγραψε τις λεπτομέρειες στο Decanter Premium.\nΔήλωσε ότι το ‘’διαστημικό κρασί΄΄ ήταν ‘’πεντανόστιμο’’, αλλά ίσως δύο με τρία χρόνια πιο εξελιγμένο σε σχέση με το χερσαίο.\n‘’Υπήρχαν πιο ανθικά αρώματα και οι τανίνες ήταν λίγο πιο μαλακές και πιο εξελιγμένες’’ είπε, αλλά πρόσθεσε, ‘’Δοκίμασα μόνο μία φιάλη (από τον διαστημικό σταθμό), οπότε δεν μπορώ να εγγυηθώ ότι δεν υπάρχουν διαφορές ανάμεσα στις φιάλες’’.\nΟ καθηγητής Philippe Darriet, της ερευνητικής μονάδας οινολογίας του ISVV, είπε σαν περίληψη της δοκιμής, ‘’Ομόφωνα, τα δύο κρασιά θεωρήθηκαν μεγάλα κρασιά, το οποίο σημαίνει ότι παρά την 14-μηνη παραμονή στον διεθνή διαστημικό σταθμό, το ‘’διαστημικό κρασί’’ αξιολογήθηκε πολύ καλά οργανοληπτικά.’’ Είπε επίσης ότι η επιτροπή εντόπισε κάποιες διαφορές στη γεύση και την οσμή, όπως και στο χρώμα, αλλά ότι αυτές ποικίλλουν ανάλογα με την ‘’ευαισθησία’’ κάθε γευσιγνώστη.\nΤα δείγματα των κρασιών επρόκειτο να υποβληθούν σε χημική ανάλυση επιπλέον της γευσιγνωσίας, με σκοπό τον εντοπισμό της σύστασης των βιοχημικών ιδιοτήτων τους. Ο Darriet δήλωσε ότι η ομάδα ελπίζει να δημοσιευθούν τα ευρήματα σε κάποιο διεθνές επιστημονικό περιοδικό.\nΈνα μπουκάλι Petrus 2000 είχε παγκόσμια μέση τιμή λιανικής (εξαιρουμένων των φόρων) 4.688 λίρες ($6.488), σύμφωνα με το Wine-Searcher.\nΗ Space Cargo δήλωσε ότι επέλεξε ένα Pomerol του 2000 με βάση οινολογικά κριτήρια, συμπεριλαμβανομένης της ανάγκης για ένα κρασί με δομή με μία κύρια ποικιλία σταφυλιού – το Merlot σε αυτή την περίπτωση. Στόχος ήταν η καλύτερη κατανόηση της διαδικασίας παλαίωσης, της ζύμωσης και των φυσαλίδων στο κρασί.\nΠαράλληλα με το κρασί, 320 καλάμια αμπέλου – 160 από Cabernet Sauvignon και 160 από Merlot – επίσης απόλαυσαν μια 14 μηνη παραμονή στο διάστημα ως μέρος του ίδιου προγράμματος.\n‘’Θα φτιάξουμε μια ακολουθία ολόκληρου του γονιδιώματος των φυτών, έτσι ώστε να παρέχουμε μια σαφή εικόνα όλων των αλλαγών στο DNA που μπορεί να συνέβησαν κατά την παραμονή στο ISS’’, δήλωσε ο συνιδρυτής και διευθύνων σύμβουλος της Space Cargo Unlimited, Nicolas Gaume, τον Ιανουάριο.\nΠεριέγραψε την απώλεια βαρύτητας, ή την παρουσία μικρο-βαρύτητας, ως το ‘’απόλυτο στρες’’ και δήλωσε ότι οι ερευνητές του προγράμματος ενδιαφέρονταν στο πως τα φυτά μπορεί να προσαρμόστηκαν στις νέες συνθήκες. Παρατηρήθηκε ότι η ανάπτυξη των φυτών ήρθε πολύ νωρίτερα συγκριτικά με εκείνη των φυτών που παρέμειναν στη γη.\nΤα πειράματα αποτελούν μέρος του προγράμματος «Mission Wise», το οποίο επιδιώκει να κατανοήσει, μέσα από μελέτες, την αειφόρο γεωργία.\nIn this article:featured, petrus, γευσιγνωσία, διαστημικό κρασί


ΑΜΑΛΙΑ ΡΟΥΒΑΛΗ – ΠΟΙΗΤΙΚΟΙ ΔΙΑΛΟΓΟΙ\nΗ Αμαλία Ρούβαλη γεννήθηκε στο Ναύπλιο όπου πέρασε τη παιδική της ηλικία και ζει στην Αθήνα με διαλείμματα για σπουδές και διαμονή στο εξωτερικό. Είναι κοινωνιολόγος και ισπανίστρια, μεταφράστρια από τις ιβηρικές και λοιπές λατινογενείς γλώσσες. Για δύο περίπου δεκαετίες διετέλεσε επίσημη μεταφράστρια και Ακόλουθος Τύπου στην Πρεσβεία του Μεξικού στην Ελλάδα. Έχει διδάξει κοινωνιολογία της Λατινικής Αμερικής και τις ιβηρικές γλώσσες επί τριακονταετία. Ποιήματα της έχουν δημοσιευτεί σε διάφορα λογοτεχνικά περιοδικά καθώς και στο blog που διατηρεί www.amarouv.blogspot.com\nΠρώτα ποιήματα”, (1976) εκδόσεις “Νέα Σκέψη”.\nΈπεα πτερόεντα; (2009) εκδόσεις «τυπωθήτω»\nLispector, Clarice, 1920-1977, Κοντά στην άγρια καρδιά (2008)\nFuentes, Carlos, 1928-2012, Η ήσυχη συνείδηση (2010)\nΗ ειλικρίνεια έχει χρώμα που δακρύζει.\nΣτρίβει από τη γωνία\nκι εγώ καταπλακώνομαι\nαπό γρανιτένια κρύσταλλα\nΠροσπαθώ ν’ αγγίξω το Χρόνο\nΑπ’ τα ακροδάχτυλά μου\nσε ίσιες γραμμές.\nΠροσπαθώ να αιχμαλωτίσω το Χρόνο\nΓλιστράει σε άσπρο και μαύρο\nμε σινική και πενάκι\nΤεθλασμένες ή ευθείες\nΣβήνει στο βάθος του ορίζοντα.\nΑχλύ στα μάτια μου\nΠού χαθήκαν οι σταθερές,\nΞανάρχεται η ζωή\nστα μάτια ενός παιδιού’\nατενίζει θαρρετά απ’ το γυαλί του παγκόσμιου χωριού\nκαι λέει: εγώ είμαι η ζωή,\nκάντε καλλίτερο το τώρα μου,\nμη μου κλέβετε το αύριο.\nΔεν καταλαβαίνει από έπεα πτερόεντα\nΜας πρόλαβε στο πέταγμα\nκαι σκάσαμε καταγής στο χτες.\nΧωρίς φτερά και πόρους.\nΗ πίκρα είναι πολλαπλή.\nΖΩΗ ΚΙ ΑΥΤΗ\n‘Ο,τι χώρεσε από ζωή,\nΤώρα στριφώνω τα ξεφτίδια\nγια να μην ξηλωθεί\nκαι το λίγο που απομένει.\nΚΙ ΥΣΤΕΡΑ ΗΡΘΑΝΕ ΤΑ ΣΥΝΝΕΦΑ\nκι ο Χατζηδάκις.\nΔυστυχώς, εγώ μετανάστευσα\nστη βοή της μεγαλούπολης.\nΝα ’ναι καλά\nη ολοκαίνουργια Υόρκη.\nΗ θέαση του πολύχρωμου πλήθους\nΜε παρηγορεί προσωρινά.\nΕίναι που βρίσκομαι\nόλο και πιο κοντά σου,\nΜια ανάσα πτήση,\nαπό την προσγείωση\nδε θα μπορούσα να κάνω.\nΟπότε, κωπηλατώ με μανία\nτου Κεντρικού Πάρκου.\nΌταν μου τελειώσουν οι ανάσες\nυπάρχει πάντα η ελεύθερη πτώση.\nΔυο τεράστιοι, κόκκοι\nπίσω απ’ τον χρυσό σκελετό.\nΛευκό και χρυσός\nΑγνά — είπα — αγνά,\nΗ χημική ένωση\nσ’ αλλόδοξους καιρούς.\n1. ΔΡΟΣΕΡΗ ΕΙΚΟΝΑ\nΤ ο κεφάλι σου\nδιασχίζει, με δύναμη\nυπόγεια το νερό.\nτα ορθάνοιχτα μάτια.\nΌπως με πλησίαζε\nγλύκανε τον ορίζοντά μου.\n2. ΚΑΘΕΤΟ ΚΟΛΥΜΠΙ\nΤα μάτια σου κολυμπάνε κάθετα\nΔιασχίζουνε με άνεση ψαριού αβύσσους.\nΠροσπαθώ να φέρω το κορμί μου\nπρος το μέρος τους.\nσε διαφορετικά βάθη.\nΕΝΑΣ ΧΡΟΝΟΣ ΑΕΡΙΝΟΣ\nΈνας χρόνος αέρινος\nαπό τότε που σε είδα.\nμε τον κύκνινο λαιμό σου\nμες στο βλέμμα μου.\nΈνας χρόνος να γελάς,\nνα μιλάς ζωηρά\nκαι τα χέρια κομψά\nτον αέρα της πόλης.\nο ίδιος αέρας.\nΚυματίζεις τις ιδέες σου\nσαν μια πέτρα\nσου κόβει τον ρου.\nκαι το έξυπνο βλέμμα σου\nτον αέρα π’ ανασαίνω.\nΤ όνομά σου αρχίζει\nμε το δέκατο γράμμα του αλφαβήτου\nΤο δικό μου με το πρώτο.\nΑνάμεσά τους το μηδέν\nΑνάμεσά μας το άπειρο.\nΓια καλό ή για το τίποτα.\nΜπορώ να καταργήσω το μηδέν\nΤο άπειρο όμως;\nΚυλάς μέσα σ’ όλες μου τις φλέβες.\nΔεν έχουν αίμα\nστους τόνους του χρυσού και του καφέ.\nΑν κάποτε χάσεις τον εαυτό σου\nέλα κι άνοιξέ με.\nΣε φυλάω εδώ.\nΑίμα στο κεφάλι σου\nΑντάρα στο μυαλό μου.\nΞύπνησα από τα μάτια σου\nΛαμπερά και γλυκά.\nΟ επόμενος ύπνος μες στα χέρια σου\nγαλήνεψε τα σωθικά μου.\nΔεν θέλω πια να πάω\nΠΟΤΕ ΔΕΝ ΘΑ ΜΑΘΕΙΣ\nποια χημεία με ένωσε νοητά\nμε τα κύτταρά σου.\nγιατί αφαιρούμαι στη θέα\nτων χεριών σου.\nγιατί τραγουδάω πια αλλιώς\nαπό την ώρα που το προφίλ σου\nκατοίκησε μόνιμα το βλέμμα μου.\nγιατί το απατηλά δειλό σου χαμόγελο\nσκάβει πληγές στα σωθικά μου.\nΠοτέ να μην μάθεις\nτο πόσο σε θέλησα κομμάτι της ζωής μου.\nΑν έρθεις κάποτε, ατόφιος,\nίσως και να μην βρεις την καρδιά μου.\nΤρύπια, εξάλλου, τι να την κάνεις;\nΥπάρχει ένα φως\nΠου τυλίγει το σκοτάδι.\nΤο πρόσωπό σου στοχαστικό κι αφημένο\nστηρίζει την πόρτα.\nΦέρνεις μια σπίθα\nΌταν η ψυχή μου ορμητικά\nτείνει να σε φτάσει,\nείσαι αλλού φευγάτος.\nσου προσφέρουν λέξεις\nτο κρανίο σου τελεί\nΚάλεσα όλου του κόσμου τα σκεπάρνια\nγια να σ’ ανοίξουν.\nΚι απαίτησαν πληρωμή.\nΠάλι έχασα υλικά,\nπάλι σ’ έχασα σε σφαίρες αέρινες.\nΤα κορμιά σιωπούν.\nΕξακολουθώ να παραμένω\nαθώα εν τρικυμία κρανίου.\nΣε θέλησα κολασμένα\nγια καιρούς πολλούς.\nΤο κύλισμα της άμμου\nούτε που συγκρίνεται\nΜε το φευγαλέο σου ύφος.\nΤα χαμόγελα εκατέρωθεν\nυπηρετούν μόνο την Ιστορία\nΕμείς φτενοί και πάλι.\nΟ ασύμπτωτος χρόνος\nσκότωσε αυτό που όλου του κόσμου τα καλοκαίρια\nΧιονίζει στην πόλη.\nΟι άγαρμπες κινήσεις που επισύρουν τέλος\nΟι αμήχανες καταστάσεις που κραυγάζουν\nΤο περιθώριο των συμπτώσεων μας υπήρξε\nμόνο τα βουνά,\nόγκοι μαβιοί κυματίζοντες\nξέρανε την αλήθεια.\nΌταν είπα πια «τέλος»\nμου γνέψαν φιλικά\nκαι σηκώσαν αεράκι.\nΜε ρίπισε ανατριχιαστικά\nκαι μ’ έριξε στη λίμνη\nτων δακρύων σου.\nΓοργόνα, βγήκα ταχύτατα στην ακτή.\nΑσφαλής και πάλι,\nφόρεσα τ’ αλπίνια μου\nκι άρχισα νέες αναρριχήσεις.\nΤο πρώτο ποίημα είν’ αυτό,\nΓια την Ελάτη και το Περτούλι,\n«Ταξιδέψαμε πολύ μαζί»\nΚι εγώ σκέφτηκα πως δε μπορούσα να σου γράψω\nούτ’ ένα ποίημα\nεσένα, που ήσουνα η αχλύ του ονείρου,\nγια σένα, που εκείνους τους καιρούς νόμισα\nπως είσαι το πάντα,\nπως ήρθες να μείνεις για πάντα.\nΜες στο καταχείμωνο, τροπικά διαμαρτυρόμενος.\nΑντί για πανσέληνο\nμας περίμενε η οικειότητα της βροχής,\nκαταρράχτες μιας ώρας.\nΠώς να ξεπεράσουμε το κρυφό άγγιγμα εκείνης\nΛουκιανού και Χάρητος γωνία\nΤο πύρινο βλέμμα σου\nτο όμορφο χαμόγελό σου\nεκσφενδόνιζε μόνο χολή.\nΌλα κατά μας\nΜαζί μας ο χρόνος.\nΤώρα που ξέρεις,\nο άνεμος σάρωσε την ψυχή μου.\nΟι θύμισες παίζουν σκάκι με τρεις κινήσεις.\nΤον βασιλιά σου τον παίρνω πια εγώ.\nΒΑΘΥ ΓΑΛΑΖΙΟ ΣΧΕΔΟΝ ΜΠΛΕ\nΤο βάθος του γαλάζιου\nΗ ένταση του βλέμματός μου\nμού κούρασε τα μάτια\nέγινε βαθύ μπλε.\nΟι άσπρες εξακτινώσεις\nχαλάρωσαν τους ορίζοντές μου.\nΔεν βλέπω πια\nτα χρώματα, τ’ αρώματα\nμη τους ορίζοντές μου.\nΞερνάνε άδειες κάσες ύπαρξης\nΣτυφίζουν οι αλλοτινές βροντοσιδερένιες θύρες\nΑνταμώνοντας απελπισμένες ματιές\nΠληγώσανε το κάποτε ανέμελο,\nκερένιο τους μέτωπο.\nΚαμιά φορά ξημερώνει μέρα\nΣΤΟ ΝΑΥΠΛΙΟ ΛΟΙΠΟΝ\nΣτο Ναύπλιο λοιπόν,\nΤις πάντα, τις χτες, τις αιώνιες\nΜπορεί η Ιστορία να γιατρέψει\nτους ίδιους αρχέγονους πόνους,\nτις ίδιες εκπλήξεις αιώνων\nκι ας είν’ κι από φίλων τα χείλη καλών;\nΣτο Ναύπλιο λοιπόν\nγεράζει η ψυχή μου,\nπαλιώνει το πνεύμα\nκι η κρίση θολή.\nΤο Ναύπλιο λοιπόν\nκι ας είν’ κι από φίλων τα χείλη καλών.\nΤο Παλαμήδι ολόφωτο εκεί.\nΚι η ψυχή μου αμήχανη θωρεί.\nΌταν όλα θα έχουν παρέλθει\nΚαι τα νηπενθή θα έχουν μαραθεί\nόχι ως Αφροδίτη\nαλλά ως Άγγελος Τιμωρός\nστα λογοτεχνικά σινάφια,\nστα φληναφλήματα πονημάτων\nπου διεκδικούν αδυσώπητα\nνα καρπωθούν τις ω! επικερδείς!\nΘα ορθώσω την αρετή\nεπί αβυσσαλέων πόθων κορδώματα.\nΚαι τότε ο ήλιος θ’ αστράψει,\nκατακεραυνώνοντας την πείνα\nΕγώ θα καγχάζω από μια μικρούλα γωνιά,\nδιεκδικώντας το τίποτα.\nΗ δικαιοσύνη, σπορά αθώων,\nθα έχει πάλι θριαμβεύσει.\nΘα μπορέσω πια\nν’ αποσυρθώ κι εγώ\nΣΤΗ ΜΗΤΕΡΑ ΜΟΥ\nΌταν χτύπησες το χέρι, στο τραπέζι\nΌταν φώναξες: θα σε νικήσω ρε κέρατά,\nΌταν σ’ είδα κουβαράκι σε κρεβάτι αψηλό\nδεν πίστευα πια σε τίποτα.\nΟ ΜΠΑΜΠΑΣ ΜΟΥ»\nΠέθανες και μού ’μείνε μόνο μία φράση\n«ειρηνικά που έρχεται το βράδυ».\nμ’ έναν ήλιο λαμπερό\nνα τσουρουφλάει αυτάρεσκα\nΔεν είχα καν θλίψη.\nγια μεταθανάτια παξιμαδάκια.\nΟύτε το Σέντραλ Παρκ\nδεν παρηγορεί το ανοιγμένο μου κρανίο.\nΜε διασκεδάζεις στο Σόχο κι οι ενοχές μου\nρίχνονται απ’ το άγαλμα της Ελευθερίας\nΕκείνο το ποτό στο Βίλλατζ\nαύξησε το υγρό στο γόνατό μου\nκαι την πίκρα σου\nπου δεν αντέχω πια\nτις αναδυόμενες αγορές σου.\nΠεριμάζεψα τις ανοιχτές πληγές μου\nκαι μπάρκαρα στον Ατλαντικό.\nη Νέα Υόρκη θα μου φανεί πλυμένη\nκαι θα γλιστράω ανάλαφρη πάνω της\nμε την υγεία στο τσεπάκι.\nτο γκρίζο της θάλασσας και του ορίζοντα\nχάνονται κατά τα βουνά.\nΔεν υπάρχει γραμμή,\nΚατεβαίνω, τότε, στην προκυμαία\nκαι περπατάμε δίπλα-δίπλα,\nη θάλασσα κι εγώ.\nΜόνο τα βουνά στραφταλίζουν\nτις κορφές τους στο βάθος.\nΑπλωτά που φαίνεται ο κόλπος!\nερμητίζω τα πατζούρια\nσε ευγενή χειμερία νάρκη.\nΌταν φτάσει το φως του καλοκαιριού,\nειδοποιήστε με, παρακαλώ.\nΥπάρχω: περίεργο που είναι\nακόμα και σήμερα,\nκοντά πενήντα χρόνια\nκαι κατέβηκα βίαια\nαπό το μικρομέγαλο\nτων δέκα μου χρόνων,\nμπρος αυτό και πάνω του εγώ,\nβόλτες στον Αμφιτρύωνα\nκαι το τουρ\nστο ιατρείο της μαμάς\nσκιά αγγέλου παρηγορητική.\nγιατί υπάρχω ακόμα\nκοντά πενήντα χρόνια’\nπώς κατάπια τον καιρό\nμε ποιές τιτάνιες δυνάμεις\nκατάφερα ν’ αναδυθώ\nστο φως και στο υπάρχω.\nσκαρφαλώνω, σκότος και σκαρφαλώνω,\nατίθαση πέτρα και σκαρφαλώνω\nπείσμα και ρεβεράνς\nστην εξαίρετη φυσική μου κατάσταση.\nμες στο φόβο\nότι δεν θα δω το φως.\nΜαύρο και σκαρφαλώνω,\nυγρό και σκαρφαλώνω,\nπίνω και σκαρφαλώνω\nουφ! πεζούλι στιβαρό.\nΔεν τον πιστεύω,\nείδα τον Χάρο με τα μάτια μου.\nΕίναι πολύ νωρίς’\nσας παρακαλώ, ρωτήστε τον,\nμ’ αφήνει λίγο ακόμα;\nπρέπει να μάθει γιατί υπάρχει’\nπώς γίνεται να την αποσύρεις\nπριν να μάθει\nγιατί υπάρχει ακόμα;\nπρέπει ν’ αφουγκραστεί τη θάλασσα,\nαν είναι να χαθεί,\nας την πάρει η θάλασσα,\nήτανε πάντα φωτεινή,\nφοβάται τα ερέβη.\nΜπορώ και να υπάρχω\nΣτα εύκολα, στα δύσκολα\nκαι στον Σεφέρη.\nμε ροζωπό υγρό\nΟι φυσαλίδες στην επιφάνεια\nδεν μας παρηγορούν\nούτε και προδικάζουν\nΑν περιμένετε κρασί\nαπό δρύινα βαρέλια\nΟι μοναχοί του Αγίου Όρους\nεπιμένουν να ζωγραφίζουν\nμε το αίμα μας\nκαι να προσποιούνται\nτην αγιοσύνη της Ειμαρμένης.\nΣυμπέρασμα: Να πίνετε μόνο νερό.\nΓΙΑ ΤΟ ΝΙΚΟ ΚΑΡΟΥΖΟ\nΠροσπαθώ να εισχωρήσω μεσ’ στο ποίημα\nΠροσπαθώ να τρυπώσω στο ποίημα\nΈφερα το τρυπάνι μου\nΠέρασα με το πλάι\nνα περνάω το κάγκελο\nανάμεσα στο ένα σπίτι και το άλλο\nΜπήκα, πέρασα, καλώς τη να.\nΕδώ όμως δεν με ξέρουν,\nδε μ’ αγαπάνε\nδε με θέλουν.\nΣτύλωσα τα πόδια,\nστύλωσα το μυαλό\nόρθωσα το βλέμμα,\nΕίμαι εδώ κα θα μείνω,\nΝα το πάρετε απόφαση.\nΤο ποίημα μού ανήκει.\nΠήγα να βρω τους παιδικούς μου ποιητές,\nΜε πρόδωσαν σαν άντρες.\nΕίπα: κοντά τα χέρια σας:\nΕίμαι κομμάτι απ’ τη σάρκα σας\nΤο σώμα μου μού ανήκει,\nΤο πνεύμα μου σας απορροφά σαν σφουγγάρι,\nΑνυψωθείτε για να με συναντήσετε στη στέρνα\nΜε τις ροζ και άσπρες πικροδάφνες.\nΑν γίνετε άξιοι μου.\nΝαύπλιο, Ιούνιος 2009\nΣτον «Νανάκο» Καρούζο\nδουλεύουν οι αισθήσεις μας\nοι κύκλοι δεν κλείνουν,\nχάσκουν σα σαπισμένα α,\nΧριστούγεννα σαν Κυριακές που κλαίνε.\nΤο νιόκοπο λιθόστρωτο\nαρνείται να φλυαρήσει.\nπού να περπατήσουμε πια\nσαν το γύρω-γύρω των φυλακών.\nΠού να οδηγήσουμε\nΠού να οδηγηθούμε;\nΔεκ. 2008 – Ιαν. 2009\nΤα πράγματα είναι κόκκινα\nή δεν είναι\nΤα πράγματα είναι μαύρα\nσε υπόλευκο βρώμικου πάγου\nοριοθετούν το μονοπάτι\nπρος το σβήσιμο του τέλους.\nΑπό πάνω του, χαμογελάει πατρικά\nένας γενειοφόρος Θεός.\n500 ΜΕΤΡΑ ΑΝΑΣΑ\nστ’ αθλητικά μας παπούτσια’\nμας δώσαν τη ζωή\nκοψοχρονιά μας τήνε πήραν.\nστο ίδιο βήμα\nμε διαρρηγμένας τας φρένας,\nμε τ’ ασημόχρυσο.\nΤα μακρυά μαλλιά\nπλέουνε στη μαύρη θάλασσα\nαλυχτάει σαν σκυλί\nαπό τη σκούρα γης\nμε τα κλαδιά\nαπλώνει το κορμί\nτων λογισμών της.\nΑνασαίνει τον βράχο\nμε την άμμο.\nαδειάζει τα μάτια\nαπό την πέτρα.\nκυλάει τις φλέβες της\nΤο βλέμμα θαμπό\nαπό το φέγγος\nτο μάτι γυάλινο\nαπ’ τη συναναστροφή\nμε τα πετεινά του ουρανού\nΠοθεί την εικόνα\nτου ιδανικού εραστή της\nφτύνει τ’ αψήλου\nνα τον πετύχει/\nστα γυμνά της πόδια,\nστον ερεβώδη βυθό\nστη μισή της παλάμη,\nεκεί που κατοικοεδρεύει\nστη βαθιά σπηλιά/\nτης κοντυλένιας της\nΜε άσπρα μάτια\nΜε μαύρα μάτια\nΤα άλικα μάτια\nΓια τόπους χλοερούς\nτο κόκκινο με το πράσινο –είπες αυστηρά),\nδεν ήξερα τι να σε κάνω,\n\_προτίμησα τον μαύρο\n– Τώρα βλέπω καλά –\nΜην έρθεις εκεί,\nείναι βαθιά πολύ\nδεν ξέρεις να κολυμπάς ·), ξέρεις???\nΌταν όλοι οι βόστρυχοι\nθα έχουν πνιγεί\nΘα έχει μαυρίσει το βλέμμα\nπού να ταξιδεύου\nσε αιμάσσουσες πέτρες\nτη δυνατή σου\nθα σε καλέσω\nτον μισό μας εαυτό\nστο πίσω μέρος του μυαλού.\nΤΑ ΧΡΙΣΤΟΥΓΕΝΝΑ ΤΗΣ ΚΟΚΚΙΝΟΣΚΟΥΦΙΤΣΑΣ\nένα κατακόκκινο γαρύφαλο\nκαι μου τραγούδαγες\nήταν allah και Δαρείος.\nμ’ ένα κατακόκκινο\nκαι τις γαλότσες μας\nσ’ όλες τις λάσπες\nτης μουρίτσας μας,\nαπ’ τα πεσίματα.\nκαι μικρά γυαλιστά εικοσάρικα\nμε τριμμένους κουραμπιέδες.\nΆνοιξες ένα μανουσάκι\nκι οι Μικρές Κυρίες\nτην κρύα ατμόσφαιρα\nμε τα Βικτωριανά σαλόνια,\nστον χαρακτήρα της Τζο\n-άλικο το λένε-\nΗ Τζο πέθανε\nΦΟΥΓΚΑ ΚΑΙ ΠΑΡΑΛΛΑΓΗ -5\n“Όλοι οι ποιητές\nμιλούν για το φως\nγια να κρύβουν όσα φαίνονται”\n“Η σκουριά του Μεγαλέξαντρου”\nαπό χυμένα μάτια;\nνα σε βλέπουν\nτι θες να μείνει\nοι ευέλπιδες εραστές\nμπρος στον συνωστισμό\nκαι ποιός αντέχει,\nγια τα ερέβη\nνα τ’ αδειάσω\nμην μας βρει\nΦΟΥΓΚΑ ΚΑΙ ΠΑΡΑΛΛΑΓΗ-7\n-γωνία, βράχοι και θάλασσα-\nκαθόμαστε κι αγρυπνάμε με τα κύματα\nμη χλομιάνει το χρώμα\nμη μας μουτζουρώσουν τα χέρια\nσε γραφεία παλιωμένα\nχαραγμένα στον καιρό\nσφυρίζει περνώντας αχός\nασπρίζει την κουρτίνα\nκυρτώνει το δέντρο\nμαυρίζει τη θέα\nΠαρατηρώ με επίταση\nτα ψηλά πλήκτρα\n-Adler, κατά προτίμηση,\nγράφω άσπρο στο άσπρο\nπάλι άσπρο βγαίνει\nΞανά οι ανέμοι\nγια ήπια πτώση\nστο πλακόστρωτο σκάμε\nΤι να προφυλάξει\nέτσι αραιό που είναι;\nΦΟΥΓΚΑ ΚΑΙ ΠΑΡΑΛΛΑΓΗ – 8\nΣτις ρωγμές της νύχτας\nόλα τα νυχτοκάματα\nν’ αναπαυθεί το βλέμμα,\nΣτα ξέφτια των δρόμων\nΣτην άκρη της νύχτας πορευόμαστε\nΑΣΤΕΡΕΣ ΚΑΙ ΓΑΙΕΣ\nμιας ανάσας γιασεμιού\nΣκάβω με νύχια μαύρα\nσε ταξιδεύοντα σύννεφα\nσε θαλασσινές σπηλιές,\nστο χωμάτινο χρώμα\nΣωτηρία δεν έχει\nθα σκάψω τη γης\nμε μάτια τυφλά\nμ’ ακοή οξυμένη\nνα βαφτεί αιμάτινος\nκαι δεν είμαστε\nΓΙΑ ΤΗΝ ΑΜΑΛΙΑ ΡΟΥΒΑΛΗ ΕΓΡΑΨΑΝ:\nepea«Έπεα Πτερόεντα;» της Αμαλίας Ρούβαλη, εκδόσεις «Τυπωθήτω», σελ. 109\n«Η ειλικρίνεια έχει χρώμα που δακρύζει\nΣτρίβει από τη γωνιά\nκαι εγώ καταπλακώνομαι\nΜε αυτό το σύντομο, «επιγραμματικό» σχεδόν ποίημα επιλέγει να μας εισάγει στο ποιητικό της σύμπαν η ποιήτρια Αμαλία Ρούβαλη στη συλλογή της που τιτλοφορείται «Έπεα Πτερόεντα;» 1977-2009. Μια συλλογή που αποτυπώνει τη βιωμένη εμπειρία, την ιδεολογία της, τη φιλοσοφική της θεώρηση σχετικά με έννοιες που την απασχολούν, την ίδια τη ζωή μέσα στην πορεία του χρόνου. Προβάλλοντας τους στίχους αυτούς ίσως και ως μότο ή ως σύνθημα της ποιητικής και προσωπικής της διαδρομής, της έμπνευσης, αλλά και της στάσης ζωής που εκφράζει ανοικτά, συχνά με τη συνέργεια μιας γλώσσας μεταφορικής, συμβολικής. Στην πραγματικότητα οι ποιητικές μεταφορές μπορούν να ανιχνευτούν σε όλο το φάσμα των ποιημάτων της, εξακτινώνονται στο μεγαλύτερο μέρος του κορμού της ποίησής της αναπαριστώντας, μετενσαρκώνοντας και προσωποποιώντας τα νοήματα, τις σκέψεις, τα δρώμενα, τα συναισθήματα της. Εγκαλώντας συνάμα τον αναγνώστη της σε μια δημιουργική φαντασία μαζί της. Κι όλα αυτά τα εγκιβωτίζει με μια λεπταίσθητη, συναισθηματική φόρτιση που συγκινεί. Όπως και οι στίχοι της που παραθέτονται πιο κάτω.\n«Έπεα πτερόεντα είν’ οι ζωές μας\nΈπεα πτερόεντα οι ιδέες\nκαι οι αντοχές μας\nΑβυσσαλέο βάραθρο τα μελλούμενα μας.\nφύλλα, σωρός υπερίπτανται\nαπό το σήκωμα του αγέρα…»\nΌλα λοιπόν είναι λόγια του αέρα, λέγονται και έπειτα παρασύρονται από τον άνεμο για να χαθούν στη λήθη… Πρωταγωνιστική μορφή στα ποιήματα της είναι ο ίδιος ο «συλλογισμός» για την παραδοξότητα της ζωής, συνυφασμένη πάντα με το χρόνο, την απατηλή του σύσταση, που μας διαφεύγει κι όλο θα μας διαφεύγει. Η απατηλότητα/ η πλάνη και η συνειδητοποίηση της αλήθειας σχετικά με τα καίρια ζητήματα της ζωής είναι αλληλένδετες έννοιες ή καλύτερα, άρρηκτα συνδεδεμένες μεταξύ τους, κι αποτελούν το κεντρικό άξονα αλλά και την αφορμή, το εφαλτήριο για αυτή τη συλλογή.. Αλλά έπειτα μας αιφνιδιάζει με έναν ανεπιτήδευτο λυρισμό:\n«Έφυγες πριν έρθει το πρωί\nκαι δεν είπες ν αφήσεις πίσω σου\nούτε μια ρανίδα από εσένα\nέτσι, για να σε θυμάται\nΣτίχοι απέριττοι με λεπταίσθητες αποχρώσεις συναισθημάτων, αφήνουν πίσω τους μια γλυκόπικρη γεύση, άλλοτε ανακατωμένοι με τη μελαγχολία της θύμησης, κι άλλοτε με το παράπονο της λησμονιάς, του πριν και του μετά, του ενθουσιασμού του έρωτα αλλά και του πόνου, της απάρνησης και της επαναφοράς στην τάξη.\n«Προσπαθώ να αγγίξω τον χρόνο\nαπ’ τα ακορδάκτυλα μου\nσε ίσιες γραμμές\nπροσπαθώ να αιχμαλωτίσω τον χρόνο\nΓλιστράει σε άσπρο μαύρο\nτεθλασμένες οι ευθείες\nσβήνει στο βάθος του ορίζοντα\nΚι αν Χρόνος παίζει πρωταγωνιστικό ρόλο στη ποίηση της Αμαλίας Ρούβαλη, διεκδικώντας ή ανταγωνιζόμενος το ενδιαφέρον της μαζί με εκείνο της ζωής, η διάψευση διεκδικεί επίσης τα πρωτεία ειδικότερα, στο δεύτερο μέρος της συλλογής το οποίο η ποιήτρια αποκαλεί «Κύκλος μικρός, ερωτικός και ανεπίδοτος». Σε αυτό το μέρος η συνειδητοποίηση, η απογοήτευση για ό,τι προηγουμένως αποτελούσε μιαν άλλη αλήθεια, η αποθάρρυνση παίρνουν και πάλι σάρκα και οστά και υποδύονται αμείλικτα τους ρόλους τους, άλλοτε ανεξάρτητα και ξεχωριστά ο ένας από τον άλλο. Άλλοτε πάλι σε απόλυτη συνεργασία, υπογραμμίζοντας πάντα την αδυναμία του ανθρώπου να αξιολογήσει το αληθινό, την τάση του να παρασύρεται από το φτηνό, το ψεύτικο, το επιφανειακό, τρομαγμένος και συγκεχυμένος όπως είναι, όπως υπήρξε ανέκαθεν.\n«Συνειδητά απέφυγε τον πόνο.\nόλες οι λογικές στην υπηρεσία μου\nΚαι, βέβαια, όπως πάντα, και σε αντίστιξη με ό,τι συνιστά τη ζωή και τον έρωτα, ο θάνατος. Πανταχού παρόν, φορώντας την ξεφτισμένη αμφίεση του, τυραννικός- αν και κουρασμένος από την πολυκαιρία του, αγωνιά να διατηρήσει την ηγεμονία του- τρέχει να προλάβει τις υποχρεώσεις του, επιδιδόμενος στην ανεξάντλητη κούρσα του.\nστα κατάβαθα τη ιστορίας\nρηγματώνεται ο χρόνος μου\nπρέπει να τρέξω γρήγορα\nτ’ άλογα, η κούρσα παραείναι αργή\nο δρασκελισμός του Χάροντα\nανάσα στο λαιμό μου».\nΗ φύση, επίσης, κατέχει ιδιαίτερη θέση στην ποίηση της Αμαλίας Ρούβαλη, Εικονοποιώντας τη με αναπαραστατικότητα και προσδίδοντας της τα δικά της συναισθήματα γίνεται η δεύτερη φύση της, ο καθρέφτης της, μετουσιώνοντας σε αυτή την ψυχική της κατάπτωση, την απογοήτευση, τον μαρασμό. Κι είναι μια φύση που ακούει, που συντροφεύει, που ζηλεύει, που σκυθρωπάζει, που ρυτιδιάζει και που απουσιάζει όταν το αποφασίσει.\n«Χτες πήρα τη Θάλασσα αγκαλιά\nκαι κάτσαμε έτσι,\nμε τη γκρίζα της παρέκει.\nένας χλωμότατος ήλιος\nξάσπριζε απ τη ζήλεια του στα σύννεφα\nη θάλασσα ρυτίδιασε\nκρυώνουμε και ο δυο\nο ήλιος εννοείται\nαπουσιάζει σε άλλες εργασίες».\nΗ Αμαλία Ρούβαλη συνδιαλέγεται με τον αναγνώστη της. Θα έλεγα, μάλιστα, πως βρίσκεται σε συνεχή διάλογο μαζί του σαν να περιμένει τις δικές του απαντήσεις για τα ζητήματα που την απασχολούν. Και το πετυχαίνει με τη συνέργεια μιας εναργούς και ταυτοχρόνως αμφίσημης γλώσσας που αντικαθρεπτίζει τα νοήματα και τα θέματα που επιλέγει: Ο ποιητικός στοχασμός, η εναλλαγή τρυφερότητας και ειρωνείας, (ο σαρκασμός διακρίνεται εντονότερα στο «Ό,τι σπείρεις, θερίζεις» και στον «Αργόσχολο πόνο»), το ερωτικό στοιχείο που υποβόσκει σε όλο το φάσμα της ποίηση της συμφύρονται συνεχώς με την υπαρξιακή αλήθεια, τη μοναξιά, το ανεκπλήρωτο, την αποδοχή μιας πικρής πραγματικότητας. Στίχοι απέριττοι, που φανερώνουν τη βαθύτερη επιθυμία ενός ανθρώπου που θέλει να μιλήσει ανοικτά, – παρότι νιώθει άβολα όταν μιλά για τον εαυτό του. Στη συλλογή αυτή η ποιήτρια αποτιμά την ποιητική της διαδρομή, αλλά και την ίδια της τη ζωή επιστρατεύοντας μια γλώσσα απλή και σύνθετη μαζί, συμβολική, μεταφορική, συχνά με μια ανεπαίσθητη χλεύη, που σε κάποιους στίχους γίνεται εντονότερη, άλλοτε πάλι με ένα δυσδιάκριτο παράπονο. Χωρίς όμως να μας παρασύρει σε γογγυσμούς, ούτε μεμψιμοιρίες. Μας ξεναγεί στο ποιητικό της κόσμο, στην ιδεολογία της, μετατρέποντας εντέλει, το ατομικό σε συλλογικό, τουλάχιστον για τους ομοϊδεάτες και τους συνθιασώτες της.


Η μεγάλη στιγμή έφτασε - Σε ποιους 11 καταλήγει ο Χιμένεθ | ΑΚΛΑΥΤΟΙ®\nΗ μεγάλη στιγμή έφτασε – Σε ποιους 11 καταλήγει ο Χιμένεθ\n25 Ιουλίου 2017 25 Ιουλίου 2017\nChampions League,ΑΕΚ,Τσσκα Μόσχας\nΗ στιγμή που όλος ο κιτρινόμαυρος κόσμος περίμενε έφτασε. Η ΑΕΚ δίνει τον πρώτο της αγώνα μετά από 10 χρόνια για τα προκριματικά του Champions League. Μίας διοργάνωσης που έλειψε πολύ στον κόσμο της Ένωσης. Ο αγώνας θα αρχίσει στις 20:30 (Novasports2), με την Ένωση να θέλει ένα θετικό αποτέλεσμα ενόψει του επαναληπτικού στη Ρωσία.\nΟ Μανόλο Χιμένεθ φαίνεται πως έχει κατασταλάξει τους 11 που θα ξεκινήσουν τον αγώνα. Κάτω από τα δοκάρια αναμένεται να ξεκινήσει ο Ανέστης, με τους Μπακάκη και Λόπες να αγωνίζονται στα άκρα της άμυνας και τους Βράνιες και Τσιγκρίνσκι στο κέντρο. Μπροστά τους, ο Ισπανός φαίνεται να τοποθετεί τους Σιμόες και Γιόχανσον, με τους Χριστοδουλόπουλο, Μάνταλο και Κλωναρίδη να αποτελούν τη τριάδα πίσω από το Λιβάγια. Βέβαια, αυτή είναι η πρόβλεψη η δική μας με βάση τις κινήσεις του Ισπανού προπονητή στις προπονήσεις.\nΟι παίκτες της ΑΕΚ, στην προσπάθεια τους στο σημερινό αγώνα, θα έχουν και το 12ο παίκτη στο πλευρό τους, μιας και υπολογίζεται ότι περισσότεροι από 35.000 φίλαθλοι θα βρεθούν στις κερκίδες του ΟΑΚΑ.


Στην εμπορική αξία οι πλειστηριασμοί για οφειλές στην εφορία - DramaPressDramaPressΣτην εμπορική αξία οι πλειστηριασμοί για οφειλές στην εφορία - DramaPress\n22 Μαρτίου 201709:00\nΣε σημαντικές αλλαγές του τρόπου διενέργειας των κατασχέσεων για όσους έχουν ληξιπρόθεσμες οφειλές προς την εφορία προχώρησε η Ανεξάρτητη Αρχή Δημοσίων Εσόδων, εφαρμόζοντας προβλέψεις της νομοθεσίας. Οι πλειστηριασμοί ακινήτων θα γίνονται με τιμή εκκίνησης την αντικειμενική αξία των κατασχεμένων ακινήτων, ενώ μειώνεται και η εγγυοδοσία για τη συμμετοχή σε πλειστηριασμό ακινήτου που έχει κατασχεθεί από την εφορία. Πρόκειται για αλλαγές που έχουν σαν στόχο να αυξήσουν τα κρατικά έσοδα από την επιβολή μέτρων αναγκαστικής είσπραξης εναντίον όσων έχουν ληξιπρόθεσμες οφειλές προς την εφορία.\nΕιδικότερα, σύμφωνα με όσα ορίζονται στην εγκύκλιο, επέρχονται οι εξής αλλαγές:\n– Τα ακίνητα που έχει κατασχέσει η εφορία και βγαίνουν στο σφυρί, θα εκτιμώνται με βάση την εμπορική αξία αυτών κατά τον χρόνο της κατάσχεσης, η οποία ορίζεται και ως τιμή πρώτης προσφοράς. Μέχρι σήμερα, ίσχυε η εκτίμηση του επιμελητή ή προσληφθέντα πραγματογνώμονα, η οποία δεν μπορούσε να είναι μικρότερη της αντικειμενικής αξίας. Ο προσδιορισμός της τιμής πρώτης προσφοράς γινόταν στα 2/3 της εκτιμηθείσας αξίας ή στην αντικειμενική.\n– Θεσπίζεται διαφορετικός τρόπος πλειοδοσίας. Ο πλειστηριασμός γίνεται μόνο με γραπτές σφραγισμένες προσφορές, ενώ οι προφορικές προσφορές υποβάλλονται μόνο αν οι γραπτές προσφορές είναι ίσες.\n– Μειώνεται η εγγυοδοσία για τη συμμετοχή σε πλειστηριασμό από το 100% της πρώτης προσφοράς στο 30%.\n– Επιτρέπονται πλέον πολλαπλές κατασχέσεις επί του ιδίου πράγματος, σε αντίθεση με τις μέχρι σήμερα ισχύουσες ρυθμίσεις. Στην περίπτωση αυτή οι εκτελεστικές διαδικασίες βαίνουν παράλληλα και σταματάνε όταν γίνει η πρώτη κατακύρωση.\n– Μειώνεται το χρονικό διάστημα κατά το οποίο δεν μπορεί να διεξαχθεί πλειστηριασμός ή αναπλειστηριασμός, από 1 έως 31 Αυγούστου, αντί από 1 Αυγούστου έως 15 Σεπτεμβρίου όπως ίσχυε, εκτός αν πρόκειται για πράγματα που μπορεί να υποστούν φθορά, καθώς και όταν πρόκειται για πλειστηριασμό πλοίων ή αεροσκαφών.\n– Επιτρέπονται πλέον οι πολλαπλές κατασχέσεις επί του ιδίου πράγματος,\n– Καταργείται η περίληψη κατασχετήριας έκθεσης επί κινητών και ακινήτων και θεσπίζεται το απόσπασμα της κατασχετήριας έκθεσης.\n– Προβλέπεται διαδικτυακή δημοσίευση (ενημέρωση) μέσα από την ιστοσελίδα δημοσιεύσεων του Δελτίου Δικαστικών Δημοσιεύσεων του αποσπάσματος της κατασχετήριας έκθεσης, με επιμέλεια του δικαστικού επιμελητή.\n– Μειώνεται το χρονικό διάστημα απαγόρευσης διενέργειας πλειστηριασμού ή αναπλειστηριασμού από 1 έως 31 Αυγούστου (με εξαίρεση τον πλειστηριασμό πλοίων και αεροσκαφών ή πραγμάτων που πρόκειται να υποστούν φθορά.


Διαβάστε το …»μεσοπρόθεσμο»! – ΣΤΡΟΥΘΟΚΑΜΗΛΟΣ STROUTHOKAMILOS\nΔιαβάστε το …»μεσοπρόθεσμο»!\nΜετά την εφαρμογή του «μεσοπρόθεσμου», και αφού θα έχουν πετάξει το λαό στην εξαθλίωση, στην ανεργία, στη φτώχεια και στα εργασιακά κάτεργα, αφού θα έχουν εκποιήσει τα πάντα, τότε – σύμφωνα με την… «καλή εκδοχή» τους – το χρέος (για τη μείωση του οποίου υποτίθεται ότι γίνονται όλα αυτά τα «σωτήρια») θα παραμένει στα ίδια, στα σημερινά επίπεδα!\nΟσο για την «κακή εκδοχή» τους, προβλέπει ότι μετά το λαϊκό αφανισμό – ο οποίος προωθείται στο όνομα της μείωσης του χρέους – το χρέος θα έχει αυξηθεί κι άλλο!\nΔημοσιεύτηκε την 18/06/2011 Συντάκτης strouthokamilos\nΠροηγούμενες Προηγούμενο άρθρο: Ο εθνικά επικίνδυνος Γιώργος Παπανδρέου\nΕπόμενες Επόμενο άρθρο: Η ΕΛΛΑΔΑ ΕΣΩΣΕ ΤΟ Δ.Ν.Τ. ΑΠΟ ΤΗ….ΧΡΕΟΚΟΠΙΑ !!!


56 FM: Μαρτίου 2011\nTο αποφάσισα! Πρασινίζω!\nΑπό το να κοκκινίζω από τα νεύρα διαλέγω να πρασινίζω από ηρεμία!\nΠαίρνω τα όρη τα βουνά,τα ποτάμια και τα λαγκάδια!\nΜόνο έτσι θα γεμίσω τις μπαταρίες μου!Από παντού μπάζει η καθημερινότητα μας ,στριμοχνώμαστε ,φρικάρουμε,θυμώνουμε ,αναθεματίζουμε,στραβώνουμε και πάει λέγοντας...\nΤην παλεύουμε βέβαια ακόμα, γιατί ήμαστε ζόρικα παιδιά και δεν αφήνουμε εύκολα να μας πάρει από κάτω, αλλά λίγο βοήθεια τη χρειαζόμαστε!\nΗ φύση σε αυτές τις περιπτώσεις κάνει θαύματα!\nΤο πράσινο θεραπεύει!\nΣε φέρνει στα ίσια σου,αγαπημένα μου φιλαράκια!\nΚαι επειδή κατά όπως λέει και ο σοφός λαός μας "μόνος σου ούτε στον παράδεισο"μετατρέπω το σπιτάκι μου, στο όμορφο χωριουδάκι μου σε κοινόβιο και φιλοξενώ 11 φιλαράκια μου!\nΕίμαι σίγουρη ότι ο μπαμπάκας μου, που θα το μάθει σήμερα,(οι εκπλήξεις είναι η αδυναμία μου), η πρώτη σκέψη του, θα είναι να τρέξει σε συμβολαιογράφο για να με αποκληρώσει!\nΤο ρισκάρω...η πίστη μου στην κοινοβιακή ροκοιδέα μου με ξεπερνάει!\nΦυσικά και θα μαζέψω υλικό για να το μοιραστώ μαζί σας και να ταξιδέψουμε και παρεούλα\nστην όμορφη Νεραίδα Καρδίτσας! Προς το παρόν, πάρτε μια μικρή γεύση από τις καταπράσινες βουνοπλαγιές!\nΆλλη μια τζουρίτσα από την πλατεία του χωριού με τα φουντωτά πλατάνια της!\nΜε την επιστροφή με το καλό, θα σας σερβίρω φωτογραφικά όλο το μενού!\nΕύχομαι σε όλους σας καλό τριημεράκι να περάσετε πανέμορφα!\nΡίξτε το και λίγο έως πολύ έξω! Αλλιώς δε λέει!\nΑς πάει και το παλιάμπελο βρε αδέλφια!\nΒέβαια δε βγαίνει κάτι ηρωικό από την ανάρτηση, εν όψει της Επετείου της 25ης Μαρτίου,αλλά θεωρώ ότι σήμερα, ηρωική πράξη είναι να καταφέρνουμε να μην σκοτονώμαστε μεταξύ μας και να διατηρούμε την αισιοδοξία μας! Τα τσιτωμένα νεύρα απλώνονται επικίνδυνα παντού...λεηλατώντας ανθρώπινες σχέσεις, σκοτώνοντας την ελπίδα!\nΑναρτήθηκε από 55fm στις Πέμπτη, Μαρτίου 24, 2011 42 σχόλια:\nΕτικέτες ΝΕΡΑΙΔΑ ΚΑΡΔΙΤΣΑΣ, ΤΑΞΙΔΙ\nΟ χρόνος τρέχει τόσο γρήγορα...\nΜας αφήνει στιγμές, μας παίρνει στιγμές, μας ενώνει, μας χωρίζει, μας ξεφορτώνει, μας φορτώνει, μας χαμογελάει, μας μουτρώνει, μας κανακεύει, μας ξαφνιάζει, μας φωτίζει, μας σκοτεινιάζει, μας ξυπνάει, μας κοιμίζει...ουφ..!\nΚαι τι δεν κάνει ο χρόνος τελικά αγαπημένα μου φιλαράκια!\nΕμείς τρέχουμε μαζί του, δεν έχουμε χρόνο να χάνουμε χρόνο, θέλουμε χρόνο , παίρνουμε χρόνο, δίνουμε χρόνο, περιορίζουμε το χρόνο, απλώνουμε το χρόνο... ουφ..!\nΌμως ταυτόχρονα απομακρυνόμαστε με το χρόνο λόγω έλλειψης χρόνου από τις γλυκιές στιγμές της ζωής!\nΔεν θέλω άλλα ουφ!!!\nΈκανα πέρα τα ...ουφ...και χθες βράδυ λοιπόν, βρήκα χρόνο και περάσαμε στο σπίτι μου, πολλές όμορφες στιγμές παρέα με τις αγαπημένες μπλογκοφιλενάδες, Γιάννα και Μαρία, Μαρία και Γιάννα,\nή ΑΝ ΜΑΣ ΑΝΤΕΞΕΙ ΤΟ ΣΧΟΙΝΙ ΘΑ ΦΑΝΕΙ ΣΤΟ ΧΕΙΡΟΚΡΟΤΗΜΑ & Terra Amata.\nΟι δυο γλυκύτατες μπλογκερίνες μαζί με τους γλυκύτατους συντρόφους τους, μας χάρισαν μια πολύ όμορφη βραδιά και πέρασε βελούδινα ο χρόνος με την παρεούλα τους!\nΒέβαια τη βραδιά έκλεψαν οι δυο πανέμορφες και πανέξυπνες κορούλες της Μαρίας!\nΗ Αθηνά και η Λυδία με την παρουσία τους, μου αρωμάτισαν το χρόνο και το χώρο!\nΣας ευχαριστώ κορίτσια μέσα από την καρδιά μου που βρήκατε χρόνο και τον μοιραστήκατε μαζί μας!\nΣήμερα βρήκα χρόνο να μοιραστώ μαζί σας το χρόνο μου, να σας ακούσω...και να σας δώ...φιλαράκια μου!\nΣας αφιερώνω το αγκαλιασμένο με το στάχυ φεγγάρι της ζωγραφιάς μου, ένα μουσικό κομμάτι για συντροφιά και τολμώ να σας ευχηθώ...\nΜη χάνεται χρόνο!\nΟ χρόνος περνάει!\nXορέψτε μαζί του!\nΑναρτήθηκε από 55fm στις Κυριακή, Μαρτίου 20, 2011 49 σχόλια:\nΕτικέτες ΣΚΕΨΕΙΣ ΖΩΓΡΑΦΙΚΗ\nΓυναίκα...σου τάζουν...σε σφάζουν...σε υμνούν...σε ταλαιπωρούν...σε αποθεώνουν...σε απομακρύνουν...σε κρίνουν...σε λαχταρούν...σε αποζητούν...σε ευγνωμονούν...σε αγνοούν...σε λατρεύουν...σε μισούν...σε προδίδουν...σε αγαπούν...\nΓυναίκες... κραυγάζουν για να ακουστούν... να ξεχωρίσουν...να προκαλέσουν...να επιβληθούν...\nΓυναίκες...από ατσάλι...από χώμα...από γιαλί...από βράχο...από θάλασσα...από ουρανό...από αέρα...από φαντασία...από στάχυα...από λουλούδια...από βελούδο... από φύση...\nΗ ζωή είναι γυναίκα!!!\nμοιράσου τη ζωή που κρύβεις μέσα σου!\nΕνώνω... το γκρί του σύννεφου και της διακριτικότητας...το άσπρο του πάγου και της ευθύτητας...το ασημί του καθρέφτη και της αλήθειας...το πορτοκαλί της εμπιστοσύνης... με το κόκκινο, της έντασης και της φωτιάς,του πολέμου και της θυσίας,του έρωτα και της επανάστασης!\nΚαι αφήνω την εκρηκτική ψυχή σας να γεννήσει μια ευχή...για τη ζωή σας, με αγάπη,φώς και ελπίδα!\nΣήμερα, αγαπημένες φίλες μου, μας γιορτάζουν! Το δέχομαι!\nΌμως όσοι μας γιορτάζουν, θέλω να δεχτούν ΚΑΙ ότι εμείς γιορτάζουμε κάθε μέρα, ώρα, λεπτό, δευτερόλεπτο στιγμή!\nΔεν θέλω ζαβολιές!\nΓιατί αλλιώς κλείνω τα μάτια μου και ζω στον κόσμο μου!!!Όπως η ζωγραφιά μου!\nΚορίτσια μου, υποκλίνομαι στο μεγαλείο σας!!!\nΑναρτήθηκε από 55fm στις Τρίτη, Μαρτίου 08, 2011 42 σχόλια:\nΕτικέτες ΓΙΟΡΤΗ ΓΥΝΑΙΚΑΣ, ΣΚΕΨΕΙΣ\nΌ,τι μπόρεσα ν' αποχτήσω μια ζωή από πράξεις ορατές για όλους, επομένως να κερδίσω την ίδια διαφάνεια, το χρωστώ σ' ένα είδος ειδικού θάρρους που μου 'δωκεν η ποίηση:\nακόμα και όταν ουρανός δεν υπάρχει। Δεν παίζω με τα λόγια। Μιλώ για την κίνηση που ανακαλύπτει κανείς να σημειώνεται μέσα στη Στιγμή όταν καταφέρνει να την ανοίξει και να της δώσει διάρκεια.\n( ΟΔΥΣΣΕΑΣ ΕΛΥΤΗΣ-ΑΠΟΣΠΑΣΜΑ ΑΠΟ ΤΟ ΕΡΓΟ "Ο ΜΙΚΡΟΣ ΝΑΥΤΙΛΟΣ")\nΑγαπημένοι μου, σας εύχομαι μέσα από την καρδιά μου, καλό γιορτινό τριήμερο!\nΠιασμένοι χέρι -χέρι, οπλισμένοι με αυτό, το ειδικό θάρρος, ας πετάξουμε το δικό μας Χαρταετό φτιαγμένο από όνειρα και ελπίδες!\nΑναρτήθηκε από 55fm στις Σάββατο, Μαρτίου 05, 2011 34 σχόλια:\nΕτικέτες ΚΑΘΑΡΑ ΔΕΥΤΕΡΑ-Ο.ΕΛΥΤΗΣ\nΤελικά ,τα 53 χρόνια είναι καλύτερα απ΄τα 52, που ήταν καλύτερα από τα 51, που ήταν καλύτερα από τα 50!\nΤα 50 λοιπόν, είναι μια δεκαετία που όλο το σύμπαν συνωμοτεί να σε ξενερώσει!\nΣου κατσικώνεται το 5 , που από μόνο του σαν αριθμός φέρνει κάτι από γάντζο,σαν να σου λέει, παρακαλώ ακολουθείστε με και κρεμαστείτε στον τοίχο!\nΤο κοντέρ έχει γράψει μισό αιώνα ζωής και ανάβει το κόκκινο φωτάκι που σε προειδοποιεί για το μεγάλο σέρβις!Αν το κάνεις σε εξουσιοδοτημένα συνεργεία του Υπουργείου Υγείας την έβαψες ,είναι πολύ πιθανόν να σου βγει προστάτης στο τεστ παπ! Αν επιλέξεις ιδιωτική ορίτζιναλ αντιπροσωπεία θα ανακαλύψεις ότι πρέπει να τρέχει στις φλέβες σου αντί αίματος...χρυσάφι! Τον αιματοκρίτης σου τον πληρώνεις χρυσό!\nΓενικά οι γιατροί, στο τέλος κάθε πρότασής τους, σου υπενθυμίζουν, ότι ζωή χωρίς φάρμακα είναι ζωή περασμένη !Και δώστου συνταγογραφήσεις!\nΗ τεχνολογία, σου βγάζει με θράσος τη γλωσσίτσα, σαν να σου λέει, ή με γνωρίζεις ή ξεχνιέσαι!\nΟι διαφημίσεις, σου απλώνουν την πάνα για την ακράτεια!\nΟι πλαστικοί τροχίζουν τα νυστεράκια τους και σου υπόσχονται ατσαλάκωτη φορεσιά ή ναφθαλίνη για το σκόρο!\nΟι φεμινίστριες σου δίνουν μια τελευταία ευκαιρία να γραφτείς ιδρυτικό μέλος (λόγω εμπειρίας), σε κινήματα εξόντωσης των αρσενικών!\nΣυνομήλικες ενεσομποτοεξαρτώμενες κυρίες, σου μιλάνε στον πληθυντικό!\nΜερικά δε, πενηντάρια αρσενικά σε βλέπουν στο δρόμο και εντυπωσιάζονται...που ζείς ακόμα!\nΚαι πάει λέγοντας....με γοργό ρυθμό προς την έξοδο ή στην καλύτερη περίπτωση προς παραίτηση!\nΈρχονται λοιπόν τα 53 και σου αναπτερώνουν το ηθικό!\nΈχεις απαντήσει σε όλα τα προηγούμενα απλά και φυσικά!\nΈρχεται και το 3 ρίχνει μια μούντζα στο γαντζοπέντε και το φέρνει στα ίσια του!\nΈχεις και το νου σου και δεν απομακρύνεσαι... απ΄τη φύση,τα χρώματα,τον ορίζοντα, τα ταξίδια,την αναζήτηση, τη νοσταλγία, τον ουρανό,τη θάλασσα, την αμμουδιά, την αρμονία,την αβεβαιότητα, τη δύναμη, την υπόσχεση, το γέλιο,το δάκρυ,την ελευθερία, την αντάμωση, τη μουσική,την αγκαλιά, τον αποχαιρετισμό, την ανατολή,τη δύση,τον έρωτα,την αγάπη,την ελπίδα, το φίλο, το χαμόγελο,τον άνθρωπο!\nΚαι είσαι μια χαρά 53 άρα!!!\nΚάθε ηλικία λοιπόν, έχει τις όψεις της και τις απόψεις της!\nΑρκεί να έχεις διάθεση να παίζεις με τα χρόνια, την εξέλιξη,την τεχνολογία, και με ό,τι άλλο βρεθεί μπροστά σου!\nΣήμερα λοιπόν ,πρώτη του μήνα, υποδεχόμαστε τον ανοιξιάτικο χιονιά, φυσικά...με χιονισμένη ανοιξιάτικη διάθεση!\nΒάζω στο πικάπ του 2011, ένα δισκάκι να παίζει...υπερβολικά!\nΤι αντέχει...ο άνθρωπος γυναίκα, βρε φιλαράκια μου!\nΕγώ πάλι λέω...μια λέξη, μια σκέψη στη ζωή μπορεί να γίνουν πράξη!\nΓια σένανε μπορώ να είμαι ο ευατός μου...\nΕγώ σας στέλνω τη θετική μου σκέψη και ό,τι μπορώ, εσείς βάλτε την ευχή!!!\nΑναρτήθηκε από 55fm στις Τρίτη, Μαρτίου 01, 2011 38 σχόλια:


Πρωτιά της Citigroup στην κατάταξη των ΑΧΕ τον Μάιο\nΠρώτη τερμάτισε η Citigroup στην κατάταξη των χρηματιστηριακών στις συναλλαγές του Μαΐου 2017. Πρώτη στο πεντάμηνο η Eurobank Equities.\nΔημοσιεύθηκε: 7 Ιουνίου 2017 - 20:01\nΤην τριάδα συμπληρώνουν η Eurobank Equities (13,74%) και η Euroxx Χρηματιστηριακή με ποσοστό 12,55%.\nΑκολουθούν οι Πειραιώς ΑΕΠΕΥ (10,57%), Εθνική Χρηματιστηριακή (9,65%), Επενδυτική Τράπεζα της Ελλάδος (5,89%), Alpha Finance ΑΕΠΕΥ (5,04%) και UBS Limited (3,66%).\nΕπιπλέον, τη δεκάδα συμπληρώνουν οι Credit Suisse Securities (3,24%) και Παντελάκης Χρηματιστηριακή (2,93%)\nΑντίστοιχα, στο πεντάμηνο, πρώτη είναι η Eurobank Equities με ποσοστό 14,96%, δεύτερη ακολουθεί η Euroxx Χρηματιστηριακή με ποσοστό 13,71% και τρίτη η Εθνική Χρηματιστηριακή με 10,77%.\nΤέλος ακολουθούν οι Πειραιώς ΑΕΠΕΥ (9,93%), Citigroup (9,02%), Επενδυτική Τράπεζα της Ελλάδος (6,31%), Alpha Finance (4,73%), UBS (4,08%), Λέων Δεπόλας Χρηματιστηριακή (3,25%) και Credit Suisse Securities (3,21%).\n*Αναλυτικός πίνακας με την κατάταξη των ΑΧΕ τον Μάιο και το πρώτο πεντάμηνο του 2017, δημοσιεύεται στη δεξιά στήλη "Συνοδευτικό Υλικό".\nΑναλυτικός πίνακας με την κατάταξη των ΑΧΕ τον Μάιο και το πρώτο πεντάμηνο του 2017


Ανεπιθύμητες πτήσεις στα αεροδρόμια – dasarxeio.com\nΑρχική σελίδα › Άγρια ζωή › Ανεπιθύμητες πτήσεις στα αεροδρόμια\nTέτοια περιστατικά με τα αεροπλάνα που ανήκουν σε γερμανικές εταιρείες καταγράφονται στη σχετική υπηρεσία. Ωστόσο ο διευθυντής της Χανς Πέτερ Σμιντ σχολιάζει ότι δεν υπάρχει 100% προστασία: «κανένα αεροδρόμιο δεν είναι πλήρως απαλλαγμένο απ’ τα πουλιά». Επιπλέον κάθε αεροδρόμιο έχει τις ιδιαιτερότητές του. Για παράδειγμα στο Αμβούργο υπάρχουν γλάροι ενώ στο Μόναχο γεράκια. Κι επειδή σε κάποια τμήματα των αεροδρομίων δεν πατά άνθρωπος, ορισμένα είδη εμφανίζονται μόνο εδώ. Στο αεροδρόμιο της Φρανκφούρτης υπάρχουν περίπου 300 νεοσσοί, αριθμός ρεκόρ για την ευρωπαϊκή ενδοχώρα. Τα πουλιά φαίνεται ότι ανέχονται τον θόρυβο επειδή απολαμβάνουν άλλες «ανέσεις».\n«Τα ζώα θέλουν να φάνε, να κοιμηθούν και να πολλαπλασιαστούν» λέει ο Έμπερτ. «Είναι κάτι που προσπαθούμε να εμποδίσουμε. Η περιοχή δεν πρέπει να τους είναι ελκυστική». Έτσι οι βιολόγοι φροντίζουν να μη μεγαλώνουν στο έδαφος φυτά που θα μπορούσαν να φάνε τα πουλιά. Γι’ αυτό το σκοπό φυτεύεται συγκεκριμένο είδος χλόης, όπου τα ποντίκια παραμένουν αόρατα για τα μάτια των πουλιών. Από την πλευρά της η Wildlife Control Team διώχνει τα πουλιά με λέιζερ. Παράλληλα ακούγονται ήχοι από τα μεγάφωνα που αποθαρρύνουν άλλα ζώα να πλησιάσουν. Κι όταν ένας πιλότος υποπτευθεί κίνδυνο από πουλιά, πρέπει αμέσως να επέμβει η σχετική υπηρεσία στον αεροδιάδρομο.\n‹ Υποχρεώσεις των πωλητών καυσόξυλων και καυσίμων στερεής βιομάζας\nΚατέρρευσε γέφυρα στην Κόνιτσα από τις βροχοπτώσεις ›\nTags: Αεροπλάνα, Αεροδρόμια, Ορνιθοπανίδα


Το Park Lane είναι ντελούξ ξενοδοχείο 4-αστέρων που βρίσκεται 1.7 χλμ μακριά από Madison Avenue και 12 χλμ από Queens Museum. Το ξενοδοχείο άνοιξε το 1972, και προσφέρει καταλύματα σε κτήριο με 46 ορόφους σχεδιασμένο σε ευρωπαϊκό στιλ.\nΤο ξενοδοχείο βρίσκεται στην ιδανική τοποθεσία πολύ κοντά στο σταθμό του μετρό Fifth Avenue/53rd Street. Το ξενοδοχείο βρίσκεται 7 χλμ μακριά από το κέντρο της Νέας Υόρκης, κοντά σε πύργο, γκαλερί και θέατρα.\nΌλα τα δωμάτια στο Park Lane Hotel διαθέτουν θυρίδα ασφαλείας, μπαλκόνι, γκαρνταρόμπα, γραφείο εργασίας και κουρτίνες συσκότισης. Τα περισσότερα δωμάτια προσφέρουν εκθαμβωτική θέα στη θάλασσα. Τα δωμάτια έχουν κομψή διακόσμηση και ιδιωτικά μπάνια με μπανιέρα, σεσουάρ και προϊόντα περιποίησης.\nΣτους επισκέπτες προσφέρεται πρωινό με μπουφέ που σερβίρεται στο μπαρ. Οι επισκέπτες μπορούν να δοκιμάσουν ελαφριά πιάτα εποχικής κουζίνας στο εσωτερικό φημισμένο εστιατόριο. Οι επισκέπτες μπορούν να χαλαρώσουν στο Evening At Our Intimate μπαρ μ' ένα ποτό.\n/ 36 Central Park South, Νέα Υόρκη, Ηνωμένες Πολιτείες της Αμερικής / Επικοινωνία\nΘέρετρο Reunion Resort- Platinum - 340 Holiday Home, Ορλάντο - Ηνωμένες Πολιτείες της Αμερικής;\tΞενοδοχείο επιπλωμένων διαμερισμάτων Del Sol ****, Ρίο ντε Τζανέιρο - Βραζιλία;\tΜαροκινή κατοικία Dar Khadouj **, Μαρακές - Μαρόκο;\tΞενοδοχείο Whereinrio44 ***, Ρίο ντε Τζανέιρο - Βραζιλία;\tΜαροκινή κατοικία Zenithya ***, Μαρακές - Μαρόκο;\tΔιαμέρισμα Studio Alto Luxo Copacabana, Ρίο ντε Τζανέιρο - Βραζιλία;\tΣπίτι διακοπών Paradise Cay 3 Bed Townhome 5479, Kissimmee - Ηνωμένες Πολιτείες της Αμερικής;\tΔιαμέρισμα Ataulfo 303, Ρίο ντε Τζανέιρο - Βραζιλία;\tΞενοδοχείο Green Grass ***, Σεούλ - Νότιος Κορέα;\tΞενοδοχείο Kensington Yoido ****, Σεούλ - Νότιος Κορέα;\tΠανδοχείο Comfort South **, Ινδιανάπολη - Ηνωμένες Πολιτείες της Αμερικής;\tΞενοδοχείο Comfort ***, Johnson Creek - Ηνωμένες Πολιτείες της Αμερικής;\tΜοτέλ Super 8 **, Montrose - Ηνωμένες Πολιτείες της Αμερικής;\tΘέρετρο Westin Monache Mammoth ****, Μαμούθ Λέικς - Ηνωμένες Πολιτείες της Αμερικής;\tΜοτέλ Americas Best Value **, Henryetta - Ηνωμένες Πολιτείες της Αμερικής;\tΞενοδοχείο Fontainebleau *****, Μαϊάμι Μπιτς - Ηνωμένες Πολιτείες της Αμερικής;\tΞενοδοχείο Hilton Newark Airport ***, Ελίζαμπεθ - Ηνωμένες Πολιτείες της Αμερικής;\tΞενοδοχείο επιπλωμένων διαμερισμάτων Alexander's Boutique ****, Οία - Ελλάδα;\tΞενοδοχείο U Tube & Spa ***, Ungasan - Ινδονησία;\tΞενοδοχείο Mayfair ***, Νέα Υόρκη - Ηνωμένες Πολιτείες της Αμερικής;\tΞενοδοχείο περίβολας *****, Santorini Island - Ελλάδα;\tΜοτέλ Country Haven Inn **, Hillsboro - Ηνωμένες Πολιτείες της Αμερικής;


Πρώτη καταχώρηση: Σάββατο, 19 Αυγούστου 2017, 13:59\nΕλεύθερος αφέθηκε από τη δικαιοσύνη ο επιχειρηματίας που φέρεται να απείλησε με σπαθί εφοριακούς και να πυροβόλησε στον αέρα κατά εφοριακών που διενήργησαν έλεγχο στην επιχείρηση που διατηρεί στην Αγριά Βόλου. Μετά από αίτημα του συνηγόρου υπεράσπισης το οποίοι έγινε δεκτό αρχικά από τον εισαγγελέα και κατόπιν από τον πρόεδρο του δικαστηρίου, αναβλήθηκε η δίκη για την Πέμπτη 31 Αυγούστου στις 11 π.μ. προκειμένου έως τότε να διενεργηθεί η απαραίτητη βαλλιστική εξέταση στα όπλα που κατασχέθηκαν από την αστυνομία και να προσκομιστεί η έκθεση της Υποδιεύθυνσης Εγκληματολογικών Ερευνών Βορείου Ελλάδος.\nΣκοπός είναι να διαπιστωθεί εάν χρησιμοποιήθηκε (εκπυρσοκρότησε) κάποιο από τα όπλα για να τεκμηριωθεί η κατηγορία της παράνομης οπλοχρησίας. Οι άλλες κατηγορίες που αντιμετωπίζει ο επιχειρηματίας είναι απειλή κατ’ εξακολούθηση, παράνομη οπλοκατοχή και παράνομη οπλοφορία.\nΣτην απολογία του ο κατηγορούμενος ισχυρίστηκε ότι είχε πιει και ήταν θυμωμένος, διότι έχει στοχοποιηθεί η επιχείρησή του καθώς από τις 26 Μαρτίου έχει υποβληθεί σε 20 ελέγχους, ενώ ακόμη και την ημέρα του Δεκαπανταύγουστου κλιμάκιο ελέγχου της Εφορίας Βόλου διενήργησε έλεγχο στο κατάστημά του. Σε ότι αφορά την κατηγορία ότι πυροβόλησε κατά των εφοριακών που πήγαν για έλεγχο στο κατάστημά του, ο κατηγορούμενος κατέθεσε ότι ουδέποτε τους απείλησε παρά μόνο πήρε το σπαθί που ήταν πάνω στο ψυγείο και το χτύπησε στην ταμπέλα που υπάρχει έξω από το κατάστημα. Όπως είπε, πέρα από τα όπλα για τα οποία είχε άδεια, τα υπόλοιπα ήταν κειμήλια του παππού του.\nΣε ότι αφορά το ποσό των 350.000 ευρώ που βρέθηκε σε πλυντήριο στο σπίτι του, όπως είπε είναι οι οικονομίες μιας ζωής ολόκληρης της οικογένειας ενώ ένα μέρος περίπου 140.000 ευρώ ήταν του πατέρα του. Τα χρήματα αυτά τα είχε αποσύρει από τις τράπεζες λόγω της οικονομικής κρίσης. Σύμφωνα με τον συνήγορο υπεράσπισης κ. Βασίλη Τζιώρα, τα χρήματα αυτά είναι νόμιμα και φορολογημένα, κάτι που θα αποδειχθεί και από τα οικονομικά στοιχεία και τις φορολογικές δηλώσεις που θα προσκομιστούν από τον λογιστή του επιχειρηματία.\nΤελευταία ενημέρωση: Σάββατο, 19 Αυγούστου 2017, 14:00


Το www.olympiacossfp.shop αποτελεί το επίσημο ηλεκτρονικό κατάστημα παρουσίασης και διάθεσης των προϊόντων που φέρουν το λογότυπο του Ολυμπιακού Σ.Φ.Π.\nΠαρακάτω ακολουθούν οι όροι χρήσης, οι οποίοι αφορούν το ηλεκτρονικό μας κατάστημα. Συνεπώς, η περαιτέρω πλοήγηση και περιήγηση σας στο site του www.olympiacossfp.shop σημαίνει ότι τους αποδέχεστε.\nΤο www.olympiacossfp.shop μπορεί ανά πάσα στιγμή και όποτε το κρίνει σκόπιμο να ανανεώνει ή να τροποποιεί τους όρους χρήσης, ανάλογα με τις ανάγκες του, τα συναλλακτικά ήθη και τις εκάστοτε συνθήκες. Επίσης, αναλαμβάνει την υποχρέωση να ενημερώνει τους χρήστες για οποιαδήποτε αλλαγή, μέσω της ιστοσελίδας www.olympiacossfp.shop\nΟι όποιες αλλαγές πραγματοποιηθούν στο www.olympiacossfp.shop δεν αφορούν προηγούμενες παραγγελίες που έχουν εκτελεστεί.\nΤο www.olympiacossfp.shop αναλαμβάνει την υποχρέωση για την ορθή πληροφόρηση των χρηστών όσον αφορά την ακριβή παρουσίαση των προϊόντων του και όλων των χαρακτηριστικών τους, υπό την επιφύλαξη τυχόν τυπογραφικών λαθών που μπορούν να προκύψουν ακούσια.\nΕπίσης, το www.olympiacossfp.shop διατηρεί κάθε δικαίωμα αλλαγής των τιμών στα προϊόντα που διαθέτει στο ηλεκτρονικό κατάστημα, χωρίς προειδοποίηση, όποτε το κρίνει σκόπιμο.\nΤο www.olympiacossfp.shop δεν φέρει ουδεμία ευθύνη για λάθος που μπορεί να προκύψει και αφορά την διαθεσιμότητα των προϊόντων. Ωστόσο, έχει την υποχρέωση να ενημερώσει άμεσα τον χρήστη για την μη διαθεσιμότητα αυτών.\nΗ ευθύνη βαραίνει το www.olympiacossfp.shop στην περίπτωση που από δόλο και αμέλεια προκύψει σημαντική καθυστέρηση στην παράδοση των παραγγελιών. Η ευθύνη αυτή δεν υφίσταται στην περίπτωση που ο χρήστης για οποιοδήποτε λόγο δηλώσει λανθασμένη διεύθυνση ή στοιχεία επικοινωνίας.\nΕπίσης, το www.olympiacossfp.shop δεν φέρει ευθύνη στην περίπτωση που παρουσιαστεί πρόβλημα στον χρήστη κατά την διάρκεια της επίσκεψης του στο site και η οποία οφείλεται στην δική του συμβατότητα και υποδομή που σχετίζεται με το διαδίκτυο.\nΟι χρήστες και τα μέλη του ιστότοπου www.olympiacossfp.shop αναλαμβάνουν την τήρηση των κάτωθι υποχρεώσεων:\nΑπαγόρευση αποστολής, δημοσίευσης, αποστολής με e-mail ή μετάδοση με οποιοδήποτε τρόπο περιεχομένου που είναι παράνομο και δημιουργεί βλάβη στο olympiacossfp.shop ή σε τρίτους.\nΑπαγόρευση αποστολής, δημοσίευσης, αποστολής με e-mail ή μετάδοση με οποιοδήποτε τρόπο περιεχομένου που βρίσκεται στο www.olympiacossfp.shop και αφορά το λογότυπο, τις φωτογραφίες τα προϊόντα το εμπορικό σήμα κλπ.\nΌλο το περιεχόμενο της ιστοσελίδας www.olympiacossfp.shop συμπεριλαμβανομένων εικόνων, λογοτύπων, γραφικών, κειμένων, σχεδίων, προϊόντων ή παρεχόμενων υπηρεσιών, αποτελεί πνευματική ιδιοκτησία της εταιρείας και προστατεύεται από τους Ελληνικούς, κοινοτικούς νόμους και διεθνείς νόμους περί εμπορικών σημάτων, πνευματικής ιδιοκτησίας και αθέμιτου ανταγωνισμού.\nΑπαγορεύεται οποιαδήποτε αντιγραφή, αναπαραγωγή (αναλογική ή ψηφιακή), μεταφορά, downloading, μετατροπή, μεταπώληση, δημιουργία παράγωγης εργασίας και παραπλάνηση του κοινού σχετικά με τα προϊόντα και όλο το υλικό που υπάρχει στο www.olympiacossfp.shop\nΤο www.olympiacossfp.shop είναι ο μοναδικός δικτυακός τόπος πώλησης προϊόντων που φέρουν το λογότυπο του Ολυμπιακού Σ.Φ.Π και τυχόν πώληση από τρίτο, ή αναπαραγωγή οποιουδήποτε περιεχομένου, επιτρέπεται μόνο κατόπιν γραπτής άδειας του.\nΤο www.olympiacossfp.shop διατηρεί κάθε δικαίωμα αλλαγής των προϊόντων που εντάσσονται στην κατηγορία «ΠΡΟΣΦΟΡΕΣ», χωρίς προειδοποίηση, όπως και της τιμής αυτών.\nΤο www.olympiacossfp.shop δεν φέρει ευθύνη στην περίπτωση αναγραφής λάθος τιμής στα προϊόντα λόγω τεχνικού ή τυπογραφικού λάθους. Αναλαμβάνει ωστόσο την υποχρέωση να πραγματοποιεί καθημερινούς ελέγχους στις τιμές και τα χαρακτηριστικά των προϊόντων και να καταβάλλει κάθε δυνατή προσπάθεια για την αποφυγή λαθών.\nΣε περίπτωση που θέλετε να επιβεβαιώσετε τιμή για κάποιο είδος μπορείτε να επικοινωνήσετε στo info@olympiacossfp.shop\nΚάθε ηλεκτρονική παραγγελία θεωρείται έγκυρη από το www.olympiacossfp.shop δια της συμπληρώσεως και αποστολής της σχετικής φόρμας. Ο χρήστης είναι υπεύθυνος για την ορθότητα των στοιχείων που δηλώνει όσον αφορά τα προσωπικά του στοιχεία αλλά και τον τόπο αποστολής.\nΣε περίπτωση λάθους από την πλευρά του χρήστη, θα πρέπει να μας ενημερώσετε άμεσα info@olympiacossfp.shop το αργότερο 1 ώρα από την καταχώρηση της παραγγελίας.\nΤο www.olympiacossfp.shop για όσο διάστημα η παραγγελία βρίσκεται σε καθεστώς «Επεξεργασίας» δεσμεύεται να ενημερώσει άμεσα τον χρήστη για οποιοδήποτε πρόβλημα μπορεί να προκύψει.\nΓια την ασφάλεια των προσωπικών σας δεδομένων το www.olympiacossfp.shop χρησιμοποιεί τεχνολογία SSL (Secure Sockets Layer) 128 bit. Με αυτή την τεχνολογία, κάθε στοιχείο που καταχωρείτε στο site μας κωδικοποιείται με σκοπό να προστατευτούν, όλες οι πληροφορίες που αφορούν τις συναλλαγές με τον χρήστη καθώς και τα προσωπικά του στοιχεία, από οποιαδήποτε μη επιτρεπόμενη πρόσβαση, απώλεια και κακή χρήση από τρίτους.\nΓια την εγγραφή σας στο www.olympiacossfp.shop και προκειμένου να μπορέσετε να τοποθετήσετε την παραγγελία σας, ενδέχεται να σας ζητηθούν προσωπικά στοιχεία όπως όνομα, διεύθυνση κατοικίας, ηλεκτρονικό ταχυδρομείο κλπ. Τα στοιχεία που δηλώνετε στην τοποθεσία www.olympiacossfp.shop έχουν ως μοναδικό σκοπό την ομαλή εκτέλεση των διαδικασιών για την διεκπεραίωση της παραγγελίας των πελατών και για την αποστολή ενημερωτικών δελτίων (newsletter) στην περίπτωση που έχετε ενεργοποιήσει αυτή την επιλογή.\nΤα στοιχεία του φίλου καταναλωτή, δεν πρόκειται να κοινοποιηθούν σε τρίτο και υπόκεινται στις διατάξεις του Ν.2472/97 (άρθρο 2 παράγραφος α) περί Προστασίας Δεδομένων Προσωπικού Χαρακτήρα.\nΤο www.olympiacossfp.shop δεν φέρει ευθύνη για την ακρίβεια και αλήθεια των προσωπικών στοιχείων των μελών του.\nΤα στοιχεία που πρόκειται να σας ζητήσει το www.olympiacossfp.shop αφορούν τα κάτωθι:\nΌλα τα παραπάνω στοιχεία ενδέχεται να χρησιμοποιηθούν από το www.olympiacossfp.shop για σκοπούς που αφορούν την παράδοση των προϊόντων του πελάτη, την ταυτοποίηση των στοιχείων του, όταν αυτό κριθεί σκόπιμο, την ενημέρωση του για προσφορές, νέες αφίξεις προϊόντων διαγωνισμών και εκδηλώσεων.\nΓια να μπορέσετε να τοποθετήσετε παραγγελία στο www.olympiacossfp.shop είναι απαραίτητη η εγγραφή σας στο site.\nΤο www.olympiacossfp.shop προσφέρει στα μέλη του πολλαπλούς τρόπους πληρωμής χωρίς να είναι απαραίτητη η χρήση πιστωτικής κάρτας.\nΧρεωστικές / Πιστωτικές κάρτες: Visa, MasterCard\n*Σε περίπτωση που επιλέξετε την πληρωμή «Τραπεζική Μεταφορά» θα πρέπει, αφού κάνετε την κατάθεση να στείλετε το καταθετήριο στο info@olympiacossfp.shop .\nΤα έξοδα αποστολής αναγράφονται στην παραγγελία ξεχωριστά και υπολογίζονται ανάλογα με τον τόπο παράδοσης και το βάρος των προϊόντων.\nΣε περίπτωση αλλαγής προϊόντος τα έξοδα αποστολής βαραίνουν τον πελάτη.\nΌλες οι παραγγελίες που καταχωρούνται στο site συνοδεύονται από e-mail επιβεβαίωσης στην διεύθυνση που μας έχει δώσει ο χρήστης.\nΓια πληροφορίες, προβλήματα και επιστροφές σχετικά με την παραγγελία σας μπορείτε να ενημερωθείτε στην ενότητα παραγγελίες στις συχνές ερωτήσεις, στους όρους χρήσης.\nΕπίσης, μπορείτε να επικοινωνείτε και στην ηλεκτρονική διεύθυνση info@olympiacossfp.shop για οποιαδήποτε πληροφορία.


Varnuntas, M.Ag.Triados- Korifes Bela Voda ( Elatia 2128m-Kirko 2155m-Dikorfo 2113m-Potistres 2065m ) διαδρομή - Pisodhérion, West Macedonia (Greece)- GPS track\nΟρειβασία (Ορειβασία διαδρομές Greece → West Macedonia → Pisodhérion )\nVarnuntas Mt, AgiosGermanos-Ellinikon 2131m-Baltan 2117m-Tsutse 2120m-AgiosGermanos (Ορειβασία)\nΛόγω της κίνησης εκτός μονοπατιού η διαδρομή επιλέγεται να αποτυπώνεται ως αρκετά δύσκολο Hiking στο σύστημα κατηγοριοποίησης του Wikiloc. Γνώση κίνησης και προσανατολισμού σε άγνωστο πεδίο, απαιτούνται για την διάνυση της διαδρομής. Για τον λόγο αυτό δεν συνίσταται σε όσους τώρα, αρχίζουν την ενασχόληση τους με το βουνό.\nΕπί στροφής του επαρχιακού δρόμου Καστοριά-Πισοδέρι, λίγο πριν το τελευταίο, συναντάμε πινακίδα και ασφαλτόδρομο που οδηγεί στην Μονή Αγίας Τριάδος. Η Μονή, κτισμένη σε υψόμετρο 1370μ μέσα σε δάσος οξιάς αποτελεί ιδανικό σημείο αφετηρίας για ανάβαση στις κορυφές της Μπέλα Βόντα. Στην είσοδο της Μονής συναντάμε πηγή, ενώ διασχίζοντας τον φροντισμένο προαύλιο χώρο της προς βορρά, συναντάμε μικρές κτιριακές εγκαταστάσεις που υποστηρίζουν τις ετήσιες εορταστικές εκδηλώσεις ( Ημέρα Αγίου Πνεύματος ). Λίγο χαμηλότερα από την Μονή προς τα δυτικά, παρατηρούμε ξύλινο μικρό γεφύρι που διασχίζει το ρυάκι και οδηγεί σε έτερη πηγή με εικόνισμα.\nΓια την έναρξη της διαδρομής διασχίζουμε τον αύλειο χώρο της μονής προς τα βόρεια, και συναντάμε αμυδρό ίχνος τρακτερόδρομου. Ο τρακτερόδρομος που είναι σχεδόν καλυμμένος από πεσμένα φύλλα, ακολουθεί πορεία παράλληλη με την κοίτη του ρυακιού και διατηρεί κατεύθυνση προς βορρά. Διανύοντας 500μ περίπου, το ίχνος του δρόμου στρέφεται προς την κοίτη του ρυακιού και ολοκληρώνεται ( 1470μ ).\nΔιασχίζοντας το τελευταίο, αρχίζουμε την ανάβαση σε απότομη πλαγιά σε δάσος οξιάς και κατεύθυνση δυτική. Το ίχνος ενός παλαιού μονοπατιού είναι σχεδόν αδιόρατο και έτσι κερδίζουμε ύψος ελεύθερα. Η υπό των δένδρων βλάστηση σε δάση Οξιάς, σπανίως δημιουργεί προβλήματα κίνησης, καθ΄ ότι αραιή. Εντοπίζοντας λοιπόν την βέλτιστη πορεία στην δασωμένη πλαγιά φτάνουμε σε γυμνή ράχη σε υψόμετρο 1600μ.\nΗ ράχη αυτή - νότιο αντέρεισμα της κύριας κορυφογραμμής των κορυφών της Μπέλα Βόντα, προσφέρει σύντομη πρόσβαση στην τελευταία. Στο σημείο αυτό της ράχης, συναντάμε φυσικό μπαλκόνι με θέα προς νότο. Κινούμενοι προς βορρά, ακολουθούμε την γραμμή της ίδιας της ράχης και αν και δεν παρατηρούμε εμφανές μονοπάτι, το εύκολο πεδίο επιτρέπει την χωρίς δυσκολίες προώθηση μας. Σε υψόμετρο 1720μ συναντάμε τον πρώτο όγκο μεγάλων βράχων που διακόπτουν την γυμνή ράχη. Στο σημείο αυτό υπάρχουν δυο επιλογές: Κατά την ανάβαση επελέγη η διάσχιση τους. Εύλογα όμως η πορεία σε διακοπτόμενο πεδίο με βράχια καθυστερεί, ενώ συγχρόνως επιδιώχθηκε η διάσχιση μικρών τεχνικών σημείων. Στο ίχνος της κατάβασης αποτυπώνεται η αποφυγή των βράχων από τα δυτικά. Η χορταριασμένη πλαγιά, αν και με αρκετή κόντρα, προσφέρει γρήγορη και πολύ ευκολότερη προώθηση στην κεντρική κορυφογραμμή.\nΦτάνοντας στην κορυφογραμμή, συναντάμε υπολείμματα οχυρωματικής θέσης ( αμπρί ) απόρροια των γεγονότων της Εμφύλιας Σύρραξης 1946-1949. Οι οχυρωματικές αυτές θέσεις συναντώνται και στις υπόλοιπες κορυφές που επισκέπτεται η παρούσα καταγραφή. Το σημείο της κορυφογραμμής που προσεγγίζουμε βρίσκεται σε υψόμετρο 2000μ και η ράχη προς τα δυτικά οδηγεί απ’ ευθείας στην κορυφή Κίρκο 2155μ, την υψηλότερη της περιοχής Μπέλα Βόντα. Στην καταγραφή πάντως, αποτυπώνεται πρώτα η πορεία προς την κορυφή Ελάτια.\nΚατεβαίνοντας λοιπόν προς βορρά, προσεγγίζουμε το διάσελο μεταξύ των δύο προαναφερθέντων κορυφών, σε υψόμετρο 1890μ. Συναντάμε το ίχνος του μονοπατιού μεγάλων αποστάσεων Ε6, το οποίο στον Βαρνούντα ακολουθεί την πορεία Βίγλα Πισοδερίου-Αγ.Γερμανός. Συνεχίζοντας προς βορρά, κερδίζουμε ελαφρώς ύψος, και το μονοπάτι ξεκινά την τραβέρσα της κορυφής της Ελάτιας από τα ΝΑ. Προκείμενου να συνεχίσουμε για την κορυφή, το εγκαταλείπουμε. Ανεβαίνουμε λοιπόν ελεύθερα στην νότια ράχη της Ελάτιας μέχρι την κορυφή της, σε υψόμετρο 1928μ. Η κορυφή με το υψομετρικό εντοπίζεται στο κέντρο, μεταξύ τριών απολήξεων.\nΗ επιστροφή από την κορυφή της Ελάτιας πραγματοποιείται στο ίδιο ίχνος, και στο προαναφερθέν διάσελο, συνεχίζουμε επί της χάραξης του Ε6 που στοχεύει την κορυφή του Κίρκο προς τα δυτικά, κερδίζοντας ύψος στην πλαγιά, ελαφρώς χαμηλότερα και παράλληλα με την ράχη. Στην κορυφή Κίρκο (2155μ), συναντάμε εκτεταμένους σωρούς λίθων από τις οχυρωματικές θέσεις, ενώ αποκτούμε για πρώτη φορά θέα προς τα δυτικά, διακρίνοντας τμήμα της Μικρής Πρέσπας. Τέλος, παρατηρούμε αναμνηστική πλάκα του 1960.\nΣυνεχίζοντας στο εξαιρετικά βατό πεδίο της κορυφογραμμής προς τα δυτικά, χάνουμε ύψος μέχρι διασέλου μεταξύ των κορυφών Κίρκο και Δίκορφο και συνεχίζουμε για το τελευταίο. Η όμορφη βράχινη κορυφή του Δίκορφου ( 2213μ. ) προσφέρει εντυπωσιακή θέα στις δύο Λίμνες των Πρεσπών και για τον λόγο αυτό, αποτελεί το ομορφότερο σημείο της διαδρομής.\nΣυνεχίζοντας, χάνουμε ύψος σε ομαλή πλαγιά προς βορά, με στόχο αυτήν τη φορά την κορυφή Ποτίστρες. Φτάνοντας στο διάσελο μεταξύ των κορυφών διασχίζουμε χωματόδρομο και ανεβαίνουμε με την ίδια κατεύθυνση προς την κορυφή. Στην τελευταία, συναντάμε υψομετρικό στύλο της ΓΥΣ ( 2065μ ) ενώ λίγα μέτρα δυτικότερα, παρατηρούμε μικρό εικόνισμα σε βράχο.\nΑπό το σημείο αυτό, ξεκινά η επιστροφή. Προκειμένου να αποφύγουμε την ανάβαση και πάλι στην κορυφή του Κίρκο, χάνουμε ύψος μέχρι το προαναφερθέν διάσελο. Προς τα ανατολικά, όπου παρατηρούμε Λάκκα ( υψ. 1950 ) που στον χάρτη αναφέρεται και ως Μουτσάρα. Είτε διασχίζοντας την προς τα ανατολικά, είτε κυκλώνοντας την από τα νότια ακολουθώντας χωματόδρομο, βρισκόμαστε στο ανατολικό της άκρο. Εδώ συναντάμε ρεματιά με σήμανση του μονοπατιού Ε6 ενώ προς τα ανατολικά όπου διασταυρώνεται τρακτερόδρομος. Εγκαταλείποντας λοιπόν τον χωματόδρομο, ακολουθούμε τον τρακτερόδρομο με σκοπό την ισοϋψή τραβέρσα της κορυφής του Κίρκο. Σε υψόμετρο 1965μ συναντάμε μνημείο, προς τιμήν του Αρχιπυροσβέστη Νικολάου Ευαγγέλου, που έχασε την ζωή του κατά την διάρκεια κατάσβεσης πυρκαγιάς, το έτος 2011 στην περιοχή. Ο τρακτερόδρομος ολοκληρώνεται στο μνημείο, αλλά συνεχίζουμε την πορεία μας ελεύθερα, τραβερσάροντας την πλαγιά, με σκοπό την προσέγγιση της κορυφογραμμής χωρίς μεγάλη υψομετρική διακύμανση.\nΣυναντώντας ξανά την κορυφογραμμή, η επιστροφή στην Μονή πραγματοποιείται από την ίδια διαδρομή που ακολουθήσαμε κατά την ανάβαση.


ΣΧΕΤΙΚΑ ΜΕ ΤΟΝ ΝΕΟ ΜΕΓΑΛΟΜΕΤΟΧΟ ΤΗΣ Π.Α.Ε. Α.Ε.Κ. (ΜΙΑ ΔΙΟΡΘΩΣΗ ΚΑΙ ΚΑΠΟΙΕΣ ΑΠΟΡΙΕΣ) - Aetofolia\nΜέχρι πρίν την αύξηση αυτή οι Γάντζουλας και Αγγελόπουλος είχαν από 45% που αντιστοιχούσε σε μετοχές 135.000 Ευρώ (βλέπε εδώ). Έτσι για την Ερασιτεχνική απέμενε το υπόλοιπο 10% που της δίνει ο Νόμος. Τώρα μετά την αύξηση κατά 1,2 εκ. Ευρώ (και αν όντως αληθεύει ότι καλύφθηκε όλη από την «Ένωση Φίλων Α.Ε.Κ.», γιατί οι πληροφορίες μας από την Ε.Ε.Α. έλεγαν για κάλυψη σε ποσοστό 45%) τα ποσοστά αλλάζουν δραματικά. Η Ερασιτεχνική θα έχει το 10%, η «Ένωση φίλων Α.Ε.Κ.» θα έχει το 80% των μετοχών της Π.Α.Ε. και οι Γάντζουλας και Αγγελόπουλος από 5%.\nΑνεξάρτητα όμως από το ποσοστό της «Ένωσης Φίλων Α.Ε.Κ.» είναι 45 ή 80% (βεβαίως και έχει και αυτό τη σημασία του) γεννούνται κάποια σημαντικά ερωτήματα όπως:\nΓιατί τόση μυστικοπάθεια από την Π.Α.Ε., ειδικά αφού ήταν δεδομένο ότι το θέμα θα έβγαινε στη δημοσιότητα μέσω των ανακοινώσεων της Ε.Ε.Α. (όπως και βγήκε). Τάσο Τσατάλη αν μπορείς πές στις πηγές σου στην Π.Α.Ε. ότι όπως διαχειρίζονται μερικά πράγματα έχουν την ευθύνη για τα τυχόν προβλήματα που προκαλούνται.\nΠου βρέθηκαν τα λεφτά; Βέβαια αυτό το ερώτημα το οποίο και έχει τεθεί και από την Ε.Ε.Α. θ’ απαντηθεί (σ’ επίπεδο Ε.Ε.Α.) σήμερα οπότε και θα συζητηθεί το ζήτημα αυτό (εκτός και αν υπάρξει εκ νέου αναβολή). Αν η «Ένωση φίλων Α.Ε.Κ.» κάλυψε το σύνολο των 1,2 εκ. αντιστοιχεί σε καθένα από τα ιδρυτικά της μέλη (αλήθεια έχουν γραφτεί και άλλα;) 48.000 Ευρώ στον καθένα. Δεδομένου ότι κάποια από τα μέλη δεν είχαν πάρει μυρωδιά και κάποια δεν μπορούν να διαθέσουν 48.000 τις οποίες και θ’ αποχωριστούν οριστικά, σημαίνει ότι τα λεφτά τα συγκέντρωσαν λίγα από τα ιδρυτικά της μέλη. Μήπως τα λεφτά προήλθαν από δωρεά (που είναι και το πιθανότερο);\nΓιατί τέτοια μυστικοπάθεια με την «Ένωση Φίλων Α.Ε.Κ.». Αν δεν είχαμε βγάλει το Καταστατικό της (το οποίο και σχολιάσαμε) οι μόνες πληροφορίες σχετικά μ’ αυτήν θα ήταν τα κείμενα της «ΩΡΑΣ» και του ΑΕΚ365 πρίν από 8 μήνες. Γιατί δεν άρχισε να γράφει μέλη; Γιατί δεν ανοίχτηκε ήδη στην ΑΕΚτζήδικη κοινωνία; Γιατί έπρεπε να μάθουμε από τις εφημερίδες την προσωρινή της διοίκηση;\nΣτο σημείο αυτό πρέπει να σημειώσουμε ότι τα μέλη της «Ένωσης Φίλων Α.Ε.Κ.» δεν είναι μέτοχοι της Π.Α.Ε. Όπως και τα μέλη της Ερασιτεχνικής δεν έχουν κανένα έλεγχο στις μετοχές του Σωματείου τους. Το Δ.Σ. της «Ένωσης Φίλων Α.Ε.Κ.» θ’ αποφασίζει πώς θα ψηφίζει στις Γ.Σ. της Π.Α.Ε. αλλά και πως αυτή θα διοικείται από τα διοικητικά της στελέχη (αφού θα είναι μεγαλομέτοχος), χωρίς να είναι υποχρεωμένη να ρωτά τα μέλη της (αν και δεν αποκλείεται για κάποια ζητήματα να συγκαλεί έκτακτες Γ.Σ. πρίν από τις αντίστοιχες της Π.Α.Ε.). Θεωρούμε ότι πρέπει να δοθεί η δυνατότητα και σε μεμονωμένα άτομα ν’ αποκτήσουν μετοχές της Π.Α.Ε. μόνο και μόνο για να μπορούν να τίθενται ερωτήματα τα οποία ενδεχομένως να μην ήθελε να θέσει η «Ένωση» στον εαυτό της (όντας μεγαλομέτοχος).\nΕπίσης όπως έχουμε γράψει και στο παρελθόν είναι απαραίτητο να υπάρξουν μηχανισμοί και διαδικασίες Εσωτερικού Ελέγχου τόσο στην Π.Α.Ε. όσο και στην «Ένωση» αφού όπως βλέπουμε τα λεφτά που απορροφά η Π.Α.Ε. θ’ αυξάνονται με «γεωμετρική πρόοδο». Άλλωστε μην ξεχνάμε πως εξαιτίας της κακοδιαχείρισης η προηγούμενη Π.Α.Ε. Α.Ε.Κ. έφτασε εκεί που έφτασε. Την σωστή διαχείριση δεν μπορεί να εξασφαλίσει κανένας από μόνος του (π.χ. ο «Τίγρης») ο οποίος και να λειτουργεί χωρίς το αντίστοιχο σύστημα (διαδικασίες).\nΑυτά για την ώρα. Ενδέχεται να χρειαστεί να επανέλθουμε αν μετά την απόφαση της Ε.Ε.Α. προκύψει οτιδήποτε άξιο σχολιασμού.\nΥ.Γ. Ελπίζουμε ο Τάσος Τσατάλης να συνεχίσει με παρόμοια (ενημερωτικά) κείμενα τα οποία και χρειάζονται τα ΑΕΚτζήδικα Μ.Μ.Ε.\nΠερισσότερα σε αυτή την κατηγορία: « Η Α.Ε.Κ. ΚΑΙ ΟΙ ΟΣΑ ΕΙΠΩΘΗΚΑΝ ΣΤΟ ΔΗΜΟΤΙΚΟ ΣΥΜΒΟΥΛΙΟ (ΟΤΑΝ ΤΑ ΓΡΑΦΑΜΕ ΕΜΕΙΣ…)\tΟΙ «ΠΟΥΘΕΝΑΔΕΣ» ΣΑΣ ΕΝΗΜΕΡΩΝΟΥΝ: Η Π.Α.Ε. Α.Ε.Κ. ΠΡΟΝΟΕΙ ΚΑΙ ΠΡΟΛΑΜΒΑΝΕΙ ΓΙΑ ΤΟ Ο.Α.Κ.Α. (ΑΠΟΚΑΛΥΨΗ Ν. 3) »\nΒρίσκεστε εδώ: Αρχική Χρονολόγιο ΣΧΕΤΙΚΑ ΜΕ ΤΟΝ ΝΕΟ ΜΕΓΑΛΟΜΕΤΟΧΟ ΤΗΣ Π.Α.Ε. Α.Ε.Κ. (ΜΙΑ ΔΙΟΡΘΩΣΗ ΚΑΙ ΚΑΠΟΙΕΣ ΑΠΟΡΙΕΣ)


Yψηλή γαστρονομία: 5 νέες τάσεις που θα απογειωθούν μέσα στο 2021 - Gastronomos.gr\nYψηλή γαστρονομία: 5 νέες τάσεις που θα απογειωθούν μέσα στο 2021\nΤα γαστρονομικά ήθη του 2021, delivered by efood.\nΤα γαστρονομικά ήθη του 2021, delived by efood.\n1. Η υψηλή γαστρονομία μπήκε σε κουτί\nΑν ένα θετικό έφερε η περασμένη χρονιά στην εστίαση είναι σίγουρα ο «εκδημοκρατισμός» της. Εξηγούμαι: η υψηλή γαστρονομία ήταν μέχρι πρότινος μια πιο exclusive εμπειρία. Ο πολύς κόσμος μπορεί να ήξερε το όνομα κάποιων σεφ λόγω της προβολής τους από την τηλεόραση και τον Τύπο, αλλά είναι ζήτημα αν είχε δοκιμάσει κάτι από τα χεράκια τους. Ας μην γελιόμαστε, η έξοδος σε καλό εστιατόριο δεν είναι για όλους, είτε γιατί κοστίζει είτε γιατί απαιτεί μια κάποια εξοικείωση με την γαστρονομία, μια περιπετειώδη ψυχοσύνθεση και ένα κοφτερό γευστικό κριτήριο τροχισμένο από την εμπειρία. Kαι να που ο κορονοϊός ανέτρεψε τα πάντα αναγκάζοντας τους σεφ και τους εστιάτορες να στραφούν σε νέους δρόμους, να εφεύρουν νέους τρόπους να υπάρχουν. Κι έτσι είδαμε την άλωση της υψηλής γαστρονομίας από το ντελίβερι αλλά και την αντίστροφη άλωση του ντελίβερι από την υψηλή γαστρονομία. To fine dining πλέον μπαίνει σε κουτί και φτάνει στο σπίτι μας μέσα από την υπηρεσία delivered by efood (στην ουσία το efood αναλαμβάνει τη διανομή με το δικό της στόλο κι έτσι ακόμα και εστιατόρια που μέχρι πρότινος δεν είχαν στη λογική και στο modus operandi τους το ντελίβερι, μπορούν πλέον να μπουν και σε αυτό το κομμάτι και να διεκδικήσουν μερίδιο του κοινού). Μιλάμε για μια πραγματική επανάσταση στην εστίαση που επιβάλλει νέα ήθη, όχι μόνο γιατί διευρύνει τις επιλογές μας αλλά και γιατί στην ουσία εκπαιδεύει μια μεγάλη μερίδα του πληθυσμού στη δημιουργική και ευφάνταστη κουζίνα των σεφ πρώτης γραμμής.\nΔεν μπορώ να σκεφτώ καλύτερο παράδειγμα από το Zurbaran, το all-day κοσμικό εστιατόριο του Κολωνακίου, το μενού του οποίου ανέλαβε η Γεωργιάννα Χειλιαδάκη, μία εκ των δύο σεφ πίσω από το βραβευμένο με δύο αστέρια Μισελέν εστιατόριο Funky Gourmet. Καταρχήν και μόνο που επιστρέφει στην ενεργό δράση μία από τις κορυφαίες σεφ της χώρας είναι είδηση. Αλλά το να μπορείς να απολαύσεις το φαγητό της στο σπίτι σου, σε λογικό κόστος, ε, αυτό πια είναι λόγος να προγραμματίσεις μια σπέσιαλ βραδιά στο σπίτι. To μενού της μένει πιστό στην mix & match, παιχνιδιάρικη και lifestyle λογική του Zurbaran με προτάσεις από διάφορα στυλ κουζίνας. Δοκιμάστε οπωσδήποτε την αιγαιοπελαγίτικη σφυρίδα με σάλτσα αυγολέμονο και άγρια χόρτα φρικασέ και το DIY spicy chicken tacos με guacamole και πικάντικη σάλτσα ντομάτας.\n2. Lunch box: ολόκληρα γεύματα σε μπολ\nΑπό τους πρώτους Έλληνες σεφ που κινήθηκαν ταχέως και αποφασιστικά από το πρώτο κιόλας λοκντάουν επιδεικνύοντας γρήγορα δημιουργικά αντανακλαστικά ήταν ο Αντώνης Δρακουλαράκος, σεφ-πατρόν του μικροσκοπικού εστιατορίου Sushimou στην έθνικ πιάτσα του Συντάγματος. Όταν οι ομόλογοί του ακόμα αναρωτιόντουσαν κάπως φοβικά αν θα έμπαιναν στο ντελίβερι και με ποιους όρους, φοβούμενοι τον ευτελισμό της υψηλής κουζίνας, εκείνος έδειξε το δρόμο. Συνέθεσε ένα μενού προσαρμοσμένο ειδικά για ντελίβερι, το Sushi Lunchi, το οποίο αποτελείται από μια σειρά ολοκληρωμένων γευμάτων σε μπολ. Τα lunch bowls του απηχούν την αγάπη του για το ψάρι και την ιαπωνική κουζίνα, δεν «χάνουν» στη μεταφορά κι επιπλέον είναι προτάσεις νέες, φρέσκες, πολύ διαφορετικές από αυτές που θα έτρωγες στο εστιατόριό του. H βάση (σχεδόν) σε όλα είναι το ξιδάτο ρύζι και κάποιο ψάρι, όπως λαβράκι, τόνος, σολομός, χέλι (από τα αγαπημένα μας) ελαφρώς καψαλισμένο, ενώ συχνά θα βρούμε και έξτρα προσθήκες ανάλογα με την ψαριά της ημέρας. Θεωρώ κορυφαίο το Torο don με λιπαρή κοιλιά τόνου, ψημένη εξωτερικά με το φλόγιστρο, αβοκάντο, αγγούρι, φρέσκο κρεμμύδι, φύκια nori, τζίντζερ, wasabi και ξιδάτο ρύζι.\nΤην ιδέα των lunch box την υιοθέτησαν κι άλλοι γνωστοί σεφ. Επικροτούμε. Γενικώς, τα lunch bowls ήρθαν για να μείνουν γιατί είναι χορταστικά, ενδιαφέροντα, πολυποίκιλα και ευρηματικά ως προς το συνδυασμό των υλικών, ενώ προσφέρουν στους σεφ πρόσφορο πεδίο για να δημιουργήσουν.\n3. Η ιταλική κουζίνα γνωρίζει νέες δόξες\nΗ ιταλική κουζίνα έχει επιστρέψει δυναμικά στο προσκήνιο τα τελευταία χρόνια. Πολλοί είναι οι γνωστοί σεφ οι οποίοι έχουν ανοίξει ρεστοράν που εξειδικεύονται στην ιταλική κουζίνα και ακόμα περισσότεροι εκείνοι που έχουν εντάξει στο μενού τους μεμονωμένα ιταλικά πιάτα, όπως η πίτσα. Η αλήθεια είναι ότι ποτέ δεν έφυγε από τη μόδα, είναι ίσως η πιο οικεία και αγαπητή στον Έλληνα ξένη κουζίνα, αλλά κάπως «πολυφορεμένη», δεν προσφέρει μεγάλη δυνατότητα ευελιξίας σε έναν μάγειρα που θέλει να πρωτοτυπήσει. Αυτό έχει αλλάξει και όπως είπαμε, πολλοί είναι εκείνοι που έχουν ανταποκριθεί στην πρόκληση. Για παράδειγμα, ο Γιάννης Λουκάκος στο Alio στο Χαλάνδρι μάς συστήνει μια πιο φρέσκια και δυναμική εκδοχή της παραδοσιακής ιταλικής κουζίνας και συνθέτει πιάτα που φέρουν το ειδικό βάρος του ονόματός του. Χωρίς να επιχειρεί να ξενίσει τον λάτρη των κλασικών ιταλικών γεύσεων, τις επαναδιαπραγματεύεται με γούστο και άποψη και ανεβάζει τον πήχη επικίνδυνα. Πριν από έναν χρόνο θα μου φαινόταν απίστευτο ότι θα μπορούσα να απολαύσω στο σπίτι μου πιάτα όπως το Tagliatelle al ragu (σιγομαγειρεμένο μοσχάρι Black Angus με τον ζωμό του, μανιτάρια, κρέμα ricotta, ψητά ντοματίνια και θυμάρι) και pizza Peperoni με υπέροχη ιταλική ζύμη, αυθεντική ντομάτα San Marzano, μοτσαρέλα fiordilatte, πεπερόνι και καραμελωμένα κρεμμύδια. Δεν νομίζω ότι υπάρχει επιστροφή μετά από αυτό στην καρμπονάρα με κρέμα γάλακτος και κομμάτια ζαμπόν ούτε φυσικά στο είδος της λιπαρής και φορτωμένης πίτσας που προσφέρουν πολλές συνοικιακές πιτσαρίες. Αυτές θα πρέπει να αναθεωρήσουν το μενού τους και γρήγορα.\n4. H γνωριμία με τις περιφερειακές έθνικ κουζίνες διευρύνεται\nΆλλη μια θετική παρενέργεια της κρίσης που βιώνουμε είναι ότι έχουν αυξηθεί οι επιλογές μας ως προς το είδος της κουζίνας. Για τους λάτρεις των έθνικ κουζινών, οι μέχρι πρότινος επιλογές για ντελίβερι ήταν πολύ περιορισμένες και συχνά απογοητευτικές, αναλόγως βέβαια και της περιοχής. Είναι εξαιρετικά ευτυχές λοιπόν που βλέπουμε hip έθνικ εστιατόρια, τα οποία είχαν κάνει «θόρυβο» όταν πρωτάνοιξαν, και δικαίως, να μπαίνουν στην υπηρεσία delivered by efood. Τέτοια περίπτωση είναι το Tuk Tuk στο Κουκάκι, ένα μικροσκοπικό ταϊλανδέζικο με λίγα τραπέζια -σκόπιμα λίγα, αφού το φαγητό και το στήσιμό του εξαρχής σκόπευε να παραπέμψει στα ταϊλανδέζικα στριτφουντάδικα. Δοκίμασα και προτείνω οπωσδήποτε τα khanom jeeb goong και shrimp dumplings, που είναι ταϊλανδέζικα πουγκιά ατμού γεμιστά με γαρίδα, αρωματικά βότανα και γλυκιά σάλτσα σόγιας, το δικό τους pad thai, πιάτο-ορόσημο της ταϊλανδέζικης κουζίνας, δηλαδή νουντλς ρυζιού με αυγό, φρέσκα λαχανικά, φυστίκια, tamarind sauce, φρέσκο κόλιανδρο και τσίλι, οπωσδήποτε κάποιο από τα curry στα οποία ο μάγειρας Μπάμπης Ασκερίδης μυήθηκε και εκπαιδεύτηκε στην σχολή του κορυφαίου ταϊλανδέζικου εστιατορίου Blue Elephant στην Μπανγκόκ και μην παραλείψετε να πάρετε και σούπα. Η λευκή tom ka khai με κοτόπουλο, μανιτάρια, γάλα καρύδας, τρυφερό καλαμπόκι, λεμονόχορτο, φύλλα kaffir, galangal και κόλιανδρο είναι μια συναρπαστική εμπειρία.\n5. Ζήτω η χορτοφαγία και ο βιγκανισμός\nΤο τι μπορείς και τι όχι να φας, οι διατροφικοί περιορισμοί που επιβάλλει κάποιος στον εαυτό του λόγω υγείας ή/και ηθικής είναι ζητήματα ικανά να διχάσουν τις παρέες πιο πολύ και από τα πολιτικά ή τα αθλητικά. Πολύ συχνά οι vegans και οι χορτοφάγοι αντιμετωπίζουν τον ρατσισμό της παμφάγας πλειοψηφίας και είναι λίγες οι επιλογές που τους παρέχονται από τα maistream εστιατόρια. Σπάνια θα δεις ένα αμιγώς vegan πιάτο σε μενού εστιατορίου. Σπάνια υπάρχει τέτοια πρόβλεψη. Ακόμα και στις σαλάτες ή τα πιάτα με λαχανικά, που θεωρείς ότι -δεν μπορεί- κάτι θα βρεις να φας, τρυπώνουν ύπουλα υλικά όπως μέλι στο ντρέσινγκ, τυρί ή αλλαντικά. Αυτό δείχνει να αλλάζει. Η ρητορική της εποχής, τα ζητήματα που μας απασχολούν όλο και περισσότερο, έχουν μεταστρέψει το κλίμα. Η καταστροφή του περιβάλλοντος, η απάνθρωπη και αφύσικη εντατική κτηνοτροφία, η αύξηση των ασθενειών που σχετίζονται με τη διατροφή και την άυξηση της κατανάλωσης κόκκινου κρέατος, είναι φλέγοντα θέματα που προβληματίζουν. Πέραν της υποκειμενικότητας της γεύσης, ο βιγκανισμός και η χορτοφαγία δεν δείχνουν πια ως ακραίες επιλογές. Είναι κινήματα που κερδίζουν έδαφος και αυτό φαίνεται και από το γεγονός ότι πλέον αρκετά εστιατόρια έχουν αρχίσει να προβλέπουν και να εντάσσουν στο μενού τους πιάτα χωρίς ζωικά προϊόντα. Συχνά δε τα επισημαίνουν στο μενού, οπότε είσαι σίγουρος ότι δεν υπάρχουν «κρυμμένα» υλικά (ένας αμύητος μπορεί να την πατήσει εύκολα, ειδικά με πρώτες ύλες που δεν γνωρίζει πώς παρασκευάζονται, όπως π.χ. τα νουντλς, κάποια από τα οποία περιέχουν αυγό). Το παράδειγμα που έχω στο νου μου είναι το Chilangos, μια μεξικανική ακομπλεξάριστη νεοταβέρνα στο Χαλάνδρι, με χαρούμενο ντεκόρ, ωραία ατμόσφαιρα και κατά κοινή ομολογία εξαιρετικό φαγητό, Δεν είχα την τύχη να πάω πριν επιβληθεί το λοκντάουν αλλά δεν παρέλειψα να παραγγείλω στο σπίτι. Ανάμεσα στις επιλογές, βρίσκεις και δύο vegan πιάτα όπως την vegan chopped mexican salad, με φύλλα γαλλικής σαλάτας, pico de gallo, αγγούρι, κόκκινα φασόλια, καλαμπόκι, jackfruit, λωρίδες τραγανής τορτίγιας (την οποία παρασκευάζουν μόνοι τους, παρακαλώ!) και ντρέσινγκ με αβοκάντο και τα Vegan burritos από σπιτική τορτίγια με γκουακαμόλε, μαύρα φασόλια, λαχανικά, jackfruit, φύλλα γαλλικής σαλάτας, καλαμπόκι και pico de gallo. Από τις λεπτομέρειες κρίνεται το σύνολο. Αυτά τα πιάτα για μένα δείχνουν φροντίδα, ευαισθησία και σεβασμό, που σίγουρα επεκτείνεται και σε άλλα πράγματα.


06:29 , Τετάρτη 20 Φεβρουαρίου 2013\n«Εγώ καθόμουν στο σαλόνι και έβλεπα τηλεόραση, χωρίς τα βοηθητικά μου πόδια. Η Ρίβα έκανε γιόγκα. Αργότερα ξαπλώσαμε και οι δύο στο κρεβάτι για να κοιμηθούμε. Παλιότερα, είχα πέσει θύμα επίθεσης και γι’ αυτόν τον λόγο, είχα πάντα μαζί μου όπλο 9 χιλιοστών. Κοιμόμουν με το όπλο κάτω από το κρεβάτι μου», ανέφερε και συνέχισε: «Ξύπνησα ξαφνικά για να κλείσω την πόρτα του μπαλκονιού και άκουσα θόρυβο από το μπάνιο. Φοβήθηκα για την ζωή μου αλλά και για την ζωή της κοπέλας μου. Πήρα το όπλο και μετακινήθηκα προς το μπάνιο χωρίς να ανάψω τα φώτα. Ένιωσα ευάλωτος και πυροβόλησα την πόρτα του μπάνιου η οποία ήταν κλειδωμένη. Φώναξα στην Ρίβα να καλέσει την αστυνομία. Γύρισα πίσω στο υπνοδωμάτιο και συνειδητοποίησα ότι η κοπέλα μου δεν ήταν στο κρεβάτι. Έτσι υποψιάστηκα ότι μάλλον βρισκόταν στο μπάνιο. Έσπασα την πόρτα, κάλεσα ασθενοφόρο και προσπάθησα να την κουβαλήσω κάτω για να την βοηθήσω αλλά τελικά πέθανε στα χέρια μου. Κατάλαβα ότι η Ρίβα είχε πάει στο μπάνιο, την ώρα που εγώ έκλεισα την πόρτα του μπαλκονιού».\nΑΠΟΛΟΓΙΑ ΓΡΑΦΗΜΑ ΔΙΚΑΣΤΗΡΙΟ ΔΟΛΟΦΟΝΙΑ ΜΠΑΝΙΟ ΟΣΚΑΡ ΠΙΣΤΟΡΙΟΥΣ ΤΑΦΗ


Συνεχίζεται το αδιέξοδο για το Brexit | Euronews\nΊσως το τέλος του χάους για το Brexit να μην είναι πολύ μακριά. Στις ενδεικτικές ψηφοφορίες οι Βρετανοί βουλευτές καταψήφισαν και τις 8 εναλλακτικές για το Brexit και είναι πλέον σαφές ότι την Παρασκευή η Τερέζα Μέι θα φέρει προς ψήφιση μόνο τα χαρτιά του διαζυγίου, δηλαδή τη συμφωνία της με τις Βρυξέλλες, χωρίς όμως το πλήρες πλαίσιο για τις μελλοντικές σχέσεις.\nΓια αυτό άλλωστε και ο πρόεδρος της Βουλής των Κοινοτήτων Τζον Μπέρκαου της έδωσε το πράσινο φως.\n«Είναι πολύ σημαντικό να κάνουμε κάθε προσπάθεια για να εγκρίνουμε τη συμφωνία αποχώρησης αυτήν την εβδομάδα και να δώσουμε χρόνο για διάλογο στο κοινοβούλιο για αυτό το σημαντικό ζήτημα. Δεν θέλουμε να βρεθούμε σε μια κατάσταση που να χρειαστεί να ζητήσουμε ακόμα μια παράταση και φυσικά να συμμετάσχουμε στις ευρωεκλογές» δήλωσε η επικεφαλής των Συντηρητικών στη Βουλή των Κοινοτήτων, Άντρεα Λίντσομ.\n«Μετρήσαμε 8 όχι χθες το βράδυ, τώρα χρειαζόμαστε ένα ναι για το πως θα προχωρήσουμε μπροστά» δήλωσε ο εκπρόσωπος τύπου της Κομισιόν, Μαργαρίτης Σχοινάς.\nΗ λίστα όσων έχουν επηρεαστεί και εκνευριστεί από αυτήν την αβεβαιότητα όλο και μεγαλώνει με τις βρετανικές επιχειρήσεις να έχουν φτάσει στα όριά τους.\n«Στο Ουέστμινστερ λέμε ότι είμαστε εκνευρισμένοι, είμαστε θυμωμένοι. Έχετε απογοητεύσει τις βρετανικές επιχειρήσεις. Όμως εμείς οι επιχειρηματίες πρέπει να καταστήσουμε σαφές ότι οι εκλεγμένοι εκπρόσωποί μας δεν μπορούν να συνεχίσουν να εθελοτυφλούν. Όπως όλοι εμείς πρέπει να αρχίσουν να παίρνουν σκληρές αποφάσεις όσο δύσκολες και να είναι πολιτικά και προσωπικά» δήλωσε ο γενικός διευθυντής του Εμπορικού Επιμελητηρίου της Μεγάλης Βρετανίας, Άνταμ Μάρσαλ.\nΘα είναι αρκετή η θυσία της Τερέζα Μέι να παραιτηθεί από τη θέση της προκειμένου να υπερψηφιστεί η συμφωνία της; Την απάντηση μπορεί να την μάθουμε την Παρασκευή, μπορεί όμως και όχι.


Υψηλής Κλίμακας Πιστοποίηση των δεξιοτήτων\nΑυτό εξαρτάται από το αν θα επιλέξετε την Βασική ή την Premier Υπηρεσία. Η Βασική Υπηρεσία προσφέρει ένα τελικό πιστοποιητικό για το πλήρες Δίπλωμα. Η Premier Υπηρεσία περιλαμβάνει ένα πιστοποιητικό για κάθε ενότητα ξεχωριστά. Ωστόσο, θα χρεωθείτε μια μικρή επιπλέον χρέωση για την υπηρεσία αυτή.\nΠόσο καιρό παίρνει από την αποστολή των αποτελεσμάτων μέχρι να λάβουμε τα πιστοποιητικά;\nΑυτό διαρκεί κατά μέσο όρο 8 εβδομάδες.\nΠοιες είναι οι διαφορές μεταξύ των International Diploma in IT Skills Standard και των International Diploma in IT skills Proficiency;\nΤο International Diploma in IT skills Proficiency επικυρώνει την ικανότητα ενός υποψηφίου σε μια σειρά απο περίπλοκες εργασίες ενώ το πρόγραμμα εργασίας του είναι πιο απαιτητικό, και χρειάζεται ένα υψηλότερο επίπεδο γνώσης. Συγκριτικά, το International Diploma in IT Skills Standard πιστοποιεί την ικανότητα του υποψηφίου στο βασικό επίπεδο των δεξιωτήτων Πληροφορίας και επικοινωνίας (ΤΠΕ - ΙΤ skills).\nΠότε γίνονται οι αξιολογήσεις ΙΤ ;\nΟι αξιολογήσεις είναι διαθέσιμες μέσω των εξεταστικών κέντρων. Ο προγραμματισμός του χρονοδιαγράματος των αξιολογήσεων και η ανάλογη ενημέρωση των υποψηφίων εναπόκειτε στα κέντρα.